url: =Mawtaw minthang Mercedes Benz thutomno :: ZOMI DAILY\nLeitungah Mawtaw a ki bawl masa pente lak ah Mercedes (Aksi lim tung) a bawl khia masa Germany mi Pu Karl Benz in kum 1878 kumin Mawtaw kici khat Engine nih ki tuah khat hong bawl khia hi.\nMawtaw a bawl theihma in Setzung (Factory) tuamtuam ah nasem hi. Himah leh ama deih banglo ahih manin Australia ah kum 2 va zinin tua lai ah Setzung Company khat hong ki pan hi. Lawh cinglo sum tampi leiba kawmkal ah a zi ding Zuu thawl piaksa ahi Pi Bertha Ringer tawh hong ki teeng uhhi. A zi lamten Tanu mo khak vankeng teng tawh a pasal company hangin leiba teng lohsak hi.\nA zi Pi Bertha Ringer in sum hau mawhlo ahih manin a pasal Pu Karl Benz na sep thapia in Mawtaw Benz kici khat Dec 31, 1878 hong bawl khiazo taktakta uhhi. Pu Karl Benz bawlsa Mawtaw khat tawh a zi Pi Bertha Ringer in a teenna khualui ah Mawtaw khat hawl kawmsa in a ciahleh mi khempeuh in muhnopsa in en ngeingai uhhi.\nTua panin mi tampi in Mawtaw hong lei uh aa, tuni 2015 tandong 1878 a ki pan Mawtaw Model thak bei ngeilo hi. Mawtaw kici a bawlzawh tukum December kha bei lian ciangin kum 137 tak hong cingta hi.\nTanu tapa 5 neih uh aa, Pu Karl Benz 1929 in kum 84 pha aa leitung hong nusia hi. Ama pian kum November 25, 1844 hi aa, tukum Nov 25,2015 ciangin kum 171 phata hi. Mawtaw a bawlma Sang hoih ahzong kahin lai hanciam mahmah hi.\nA mawtaw bawl cil in Zomiten Zolai ki neih nailo, Nipi ni ki khop ding cihte ki thei kha nailo, pilna sin ding cihte ki thei kha nailo hi mahleh tu-in amau tawh tutna kikim theih ding dinmun ah hong puak Pasian tungah lungdam koko in i maban limtak in geel semsem ni. Khangno thahat lai…. Lungdam, Thawn Tuang (Nashville TN USA)\nPrevious: Ka muhpak US Gamthu pawlkhat (30) ~ Awn Za Pau\nNext: Tedim Khuapi ah (27 Oct 2015)


timestamp: atn

url: =Feb 1, 2020 | Sicily khua-ah denna thuak ~ MUC\nFeb 1, 2020 | Sicily khua-ah denna thuak\nAdmin 1:10:00 AM Articles, MISSION NEWS\nSicily khua-ah denna thuak\nSalvatrice Salvina Mazza, 85\nKum 13 a pha pan Salvina Mazza, a pa in set-bing (bicycle ) tawh tai 33 val paipih hi. Rosolini khua ah om innkuan khat in Lai Siangtho thusinna nei nuam uh ahih manin tua dingin Carmelo Mazza tawh va pai uh hi.\nCarmelo Mazza in mawtaw nei lo-in bicycle tawh a a suk, a to lampi-ah hamsapi-in tua khuano va tung thei hi. A lawm pa khat uh Giovanni Giallanza in zong hong zui hi. Amah pen Ragusa ah Adventist suak masa pen hi. Giovanni in a pawlpi tungah ‘Carmelo Mazza’ thu pulaak hi. Tawlkhat khit ciangin pasal nih leh numei khat in Rosolini khua-a innkuante kiang va tung uh hi. Veng, kim le paamte in hih khual mite lamdangsa-in mu nuam thei mahmah uh hi. Hih khual mite in bang hong hih ding uh hiam, ci-in khat le khat kidong uh hi. Khua sung mite in hih khual zintunna-ah va zui uh hi. Tua inn a va tun uh ciangin inndim a mi kikhawm va tuak uh hi. Inntek pa in Lai Siangtho sung thute Carmelo Mazza dong hi.\nTua mi nihte in Mazza dawnkiknate lungkim lo uh a, pusuak khia uh hi. Minutes 20 khitteh mi nih in laibu honpi khat tawh inn sung hong lut kik uh hi. Tawl khat thungai-in a om khit uhteh hotkhiatna thu sim loh thu dang gen kei uh ee, ci-in tua mi nihte zong pusuak khia uh hi. Thu kigente lungkim lo-in palik va ko uh hi-in, palikte mat leh hen theih nading thu bangmah gen lo uh ahih manin palikte zong ciah kik uh hi.\nNai thum khitteh thugen mansiang thei uh hi. Cycle nawhsa takin sik uh a, lampi dungtengah mi dim a, tua mite in hih bang thugen deih nawn lo, za nuam nawn lo ci-in awng ngeei-ngaai uh hi. Protestant pawlpi deih lo ci-in nakpi pi-in awng uh hi. Mi kimkhat heh mahmah uh a, suang tawh den ding sawm uh a, Pasian kepna hangin bangmah ci lo uh hi. Carmelo Mazza in a nasepna-ah langpanna tampi thuak hi.\nLeitung galpi Nihna khit ciangin maan zaih kawikawi-in khualzin thei a, Pasian thu a genna-te ah suang tawh kidenna thuakin, hamsatna tuamtuam nawktan zo hi. Ragusa khua-ah 1952 kumin a masa pen Adventist pawlpi phut hi. A dang biakinn thum – Mazzarrone, Modica, leh Vittoria khua-ah zong pawlpi pankhia hi.\nTu-in Salvina in kum 85 pha a, a khualzinlai thute gen kik thei-lai hi. Tua bangin kum tampi bei khinsa thute a ciapteh theihna pen lamdang hi. Langpanna thuak uh hi taleh Jesuh thugen ding lau nawn lo hi.\nTu quarter leitungbup Sabbath 13na sumpi in Ragusa khua-ah biakinn kilam nading hi-in, ei conference in MUC kisapna dung zui-in kizeek ding hi.


url: =Hent PDF online Farvel, Genfærd - Nadia Terranova - Bog\nFarvel, Genfærd - Nadia Terranova - Bog\nFarvel, Genfærd - Nadia Terranova - Bog.pdf\nIlmainen toimitus yli 16,90 euron tilauksiin. Meillä on miljoonia kirjoja, löydä seuraava lukuelämyksesi tänään! Farvel, genfærd.\nItalian writer and blogger. Licealna 3, Opole 45-714 tel:+48 504 915 020 [email protected] KOMISJA REKRUTACYJNA. (n.): meel, a san, a vom, a kaang, a eng cih banga meelte, kilatdan, hihna tak tak farveblind [colourblind] (adj.): meel tuamtuam thei cian lo; khentel thei lo farvel [adieu] (interj.): mangpha farvel [bye-bye]: naupang kam-mangpha farvel [farewell]: mangpha kikhaakna pawi... Nadia Terranova È nata a Messina.\nEn Jøde - Meïr Aron Goldschmidt - BogEnglen Fra Riget - Flemming Klint Harkjær - BogPizza - Claes Benthien - BogDannelsens Veje III - Louise Nabe-Nielsen - BogAnvendt Økonomistyring - Schack Bent - BogRets- Og Kontraktøkonomi - Bent Ole Gram Mortensen - BogDanske Taler - BogLyt - Flemming Christensen - BogPoststrukturalismer - Christel Stormhøj - BogJules Vernes Zarens Kurér - Astrid Heise-Fjeldgren - Bog


url: =Nitum zia thusim (The Sunset Mystery) :: ZOMI DAILY\nposted on 11 August 2018 at 10:48 am Lomkholna: Biakna, Dimlunzam, News\nTua ni pen nitak tung lam hi. Ka vek un nitum na lam en kawm sa in mualpang khat ah ka tu uh hi. Siapa in athuhilh ong kipan in, “ Laisiangtho Calendar i et ciang, ni a tum lian leh tua ni pen a manta, azo ta hi.” Tuni sung a thu piang khempeuh pen abeisa hi pah a, ‘Zan’ki ci ta hi.\nTuni a buaina khempeuh zan’ a buaina ong suak hi. Tuni a i lungkhamna khempeuh zan’ a lung khamna ong suak hi.Tuni a na khialhna pen zan a na khialhna ong suak hi. Tuni a na dahna pen zan a dahna ong suak khin hi. Ni atum hun lian leh, hun bei sa ong suak hi.”\n“Tua teng pen bang thupitna om ahia leh sia aw,”\n“Messiah leitung ah ong vak lai in, “Kei mah in leitung khuavak ka hihi’ ci in leitung ah ong pai in, anuntakna ong pia khia hi.”\n“Tua tawh ni tum tawh bang mah ki memat sa mel kei si ingh e sia aw.”\n“Hih bang ai ve, Amah ong sih tak ciangin, leitung khua vak asi ong hi a,leitung khua vak pen ong mial in, khua ong mui hi. Tua leitung khuavak pen leitung ah ong kum suk hi. Ni a tum hi. A tatak in ci le hang, amah ong si in, ni ong tum hi. Amah pen han khuk sungah ong ki sial tak ciangin, tua ni pen lei sung a atum suk hi. Tua ahih man in amau te in, manlang tak in vui uh hi.\nAhang pen ni tum duiaduai mawk ahih ciang a, aluang la uh a, anoh vui mahmah uh hi. Tua ciangin, amau te in, han sungah aluang sial uh a, suangtum tawh khakcip in, seal atum uh hi. Leitung khua vak, Ni,pen lei lam manawh in tum in mial hi.”\n“Na cihnopna pen leitung khua vak leh nitang khua vak pen tum in mial khawm aci nuam na hia?”\n“Himah.” Acih khit ciang in, “Adeihna na thei hia?”\nLeitung khuavak pen leisungah tum cih pen nitum cihna hi lo dia.”\n“A deihna pen, leitung nitang pen khuamui in, alui na te zong nitum bang in atum ahi ta ve,Ni atum teh tua ni abei mah bangin, i ni lui, i leitung ngeina lui, nuntak na lui, a lui khempeuh abeisa hun ah ki khin ta hi. I khialhna, mawhna te zong bei khin zo ta hi. I natna, i buaina te zong bei zo hi. Imaizum na i gual letna te zong zan hi khin ta hi, tua teng zan hun in bei ding a, mithak, nunnathak, khihcipna om lo nuntakna ah ki tho kik ding cih bek ki ngak ta hi.”\nThe mission: Na nuntakna ah alui na khempeuh nitum bangin tum ta hen la, abeisa khempeuh zan hi ta hen la, Messiah ki vui na ah nitum khawm ta hen. John 8:12; 9:5; 19:30-41 The book of mysteries | Day 68 Dim Lun Zam\nPrevious: California gamsung meikang pen innveng kitotna panin akihalsak cimawk\nNext: ZAM Thupuak :: 12 Aug 18 (Zomi Khuado 2018)\nGal lianpen bang? ~ Tdkhen\nNorth Korea inzong agampan in Malaysian Ambassador hawlkhiatna pia ~ ZD


url: =Articles « Tongsan Weekly Journal\nHAUSA ZIAK IN KUANGZAWN BAN (By- Daniel Mangpu)\nPosted by khampeek on 27/07/2009\nHAUSA ZIAKIN KUANGZAWN BAAN\n‘I Zawnin honghai sak’ cih taanglai Pu ten kamciin ana\nneih mah bangun, khat veivei I lungsim sungah I sawmloh pikhat kiseem\nkhathei a, I ngimloh loh khat kipau khathei hi. I lungsim a omloh\nna-ah I pumpi om khathei hi.\nMihau thuthei te panpih ni\nEi sanga anei zaw peuh amawhna ding zongin, tuahang hi,\ntuahang hi peuh cithei hihang. A tuacih ha’ng zumah khia leng kiman\nlel inteh peuh cimawkmawk hihang. I khuasung ah anei pian khat omleh\ntuate Pheisam siam’ hi, Sumbawl haupian khat omleh aman vankham pua\nhiven ci a I elbawl hang amau neihsa lah kiam tuanlo, ei a lah\nkhanglo, aneite mahin tu tadih anei hiphot hi. Tua ahih manin ei Zomi\nsungah tuadan gamtat kampau zat nawnloh ding thupi kasa mahmah hi. Ei\nkhua eiveng sunga thupiang pen ei mahin geenkhia kei leng athei ding\nomlo hi. Ki el bawl kilang bawl a igamtat leh kuama phawk lohin eiteng\nmah gim kipia-in I zawn lawhlel ding hi.\nI theihloh kalin mihau te hangin I gam sung I khua\nsungah khantohna noptuamna tampi hongom ahihlam I phawk gige ding\nkisam hi. Nidang 1965 kimpawlin Kawlpi pan anntang khe mahtawh kipua\n1970 kimpawl ciang R.T.C mawtaw, 1990 hun ciangin I Zomi mihau te’\ntungtawnin mawtaw hoihno (Maanlung) tawh guahzu taleh phamawh salo\nnisa lehlah phamawh salo in mawtaw I tuang theita hi. Anei zawdeuh\npawl khatin a gamla pan singhoih nono mawtaw tawh ava puak uhciang, ei\naneilo ten khuanai zawdeuh a singteng tom thei in, guahtui zong\nhongtam zawdeuh hi.\nMihau ten taihinn honglamin ei aneilo zawdeuh ten amau\ndeihloh singpek tetawh inn lamthei hihang. I vekin Taihinn vive bang\nalam zo hileng sing kiphuuk lo zawdeuh dinga, guahtui hongmaan ding\nhi. I tui-mei(electric) honghoih in mei vive tawh annhuan zoleng\nsingkung hongtam ciang, guahtui hongtam dinga, I khawhsa khamin i\nnuntak hongnuam ding hi. I gamah singkung mahmah zong omlo keu\nngimngiam pen guahzuk nading thu I ngetnget hang’ a zusak ding Pa’\nading zong haksa kha veve dingin ka um hi. Tuazong hauhna panmah a\nhong kizom thei thu hi.\nTuhun ciang thuzong kikhualto seemseem in ikhua mihau ten\nikhua ah khuapi te mahtawh kibangin van hongzuak uhciang I khuazang in\nkinop tuam mahmah hi, gim pipi van puak kul nawnlo, nikhat I thabei\ndingpen zingkhat in kiman thei hi. Mihau te’ hangmah hi.\nMi pil misiamte lamsang ni. Mi pawlkhatin amau sang apil zaw te geensia nuam uh hi.\nPasian naseem pawlkhat bang…..khuaneu khawngah vapai in tentan vapia in….bangci thei hiam cihleh… “hih kalim gialh(suaih) teng na en\ntoto leucin gamdang pai a Doctor tenzong hiteng mah asin hilel ai ve”\npeuh ci-in va thuhilh gawp thei hi. Tuhun ciang Doctor zong tamin,\nDoctor ihi a, ihi kei zongin mipi ten koihna (ciaptehna) khat hongnei\ngige hilel hi. I gam sungah ki elel tawh khantohna hongpiang hetlo\nding, kilapsang hun hita hi. I gamsungah I theih ngeiloh pilna ciimna\ntampi zong gamdang pilna sinten hongpuak ahihlam I mangngilh lohding\nkisam hi. Iraq kumpi pa bang kipha sakin azawh lohpi American te\nelbawl ahih manin amah ki gawlgui khai a, agam in tuni dong gal thuak\nKi pahtawi ni.\n‘Ei hong kipahtawi leh nuam mahmah napi hangin banghang en mi\npahtawi theilo se…Ei hong kilap saangding ut napi hangin banghang en\nmi laamsang theilo’ihiam ki ngaihsun phani. Ei pen lampi ah kituak leng Hei! peuh kici in kisam mawk\nhihang Midangte kipah tawi in lampi ah kituak le uh, mihaunu, mihaupa,\nmipil pa, mihoih nu ci-in kisam lel uh hi. A heh kimlai zong kinui\nhieuhiau zo hi. Sum beilo a lungnop kipiak na khat hi.\nI theihloh kalin mihau mipil te hangin igamsung I khuasung ah\nphattuamna tampi om a, I muhtang zong om a, I theihloh kalin I neek\npihpih zong om hi. I muh nailoh zong tampi mah omlai hi. Kidem bawl ki\nelbawl ki zuakzuak, ki khiatkhiat tawh Zomite khangto loding hihang.\nAsem tenzong hoih tak sem in, i panpih theihna te-ah kipan pih\nin,kihuhin aki pahtawi siam Zominam te hini…Hausa ziakin kuangzawn\nabat lam mangngilh keini. ———–“”———\nMINAM KHAT LAI KHAT\nPosted by khampeek on 15/07/2009\nMinam khat a i om ciangin lai i neih kul a, lainei minam khat pen minam kip kici thei pan hi. Tua mah bangin minam khat in lai ahoih a bawlkikna/puahna nam tuamtuam nei mah taleh lai namkhat bek nei hi. Tua hi-in miman khat lai khat cih thulu tawh hih a nuai a thu thum i kikum ding hi.\n1. LST bu/ labu te tuam tei kikkik nawn keini.\nNidang 1980 hunlai pawl ciangciang i Zomi sungah nopna dahna te-ah kua pawl kuapawl cilo-in Tedim labu ZBC tawh la kisa khawm thei hi. I ki pumkhatna zong kilang mahmah hi. LST sim lengzong tua sungah cih kik kik kul lo-in mipi in ki-en pah thei-in kitel pah hi. Tuhun ciangin i khantohna khat zong himah napi’n pawlkim ciah bangah ei ut banga mi’ phuahsa late/miteisa LST te ei ut banga amal laih a i tei kikkik ciangin, Zomi te tut khop khawlkhop na te-ah zong la kisa khawm thei nawnlo thuzong kigen khawm thei thei nawnlo zah dong kihi ta hi. A lungkham huai mahmah thukhat himawk hi. Kamphen akullo Zomi te sungah la nangawn isak khop theih loh pen a zumhuai mahmah thukhat himawk hi. La khawng pen en phuak leng i ut bangin amal kilaih thei a, a aw i ut bangin kibawl thei bek hi, mi’ phuah sa la khawng LST khawng i ut banga amal ilaih suk ilaih toh pen guta hihanga © copyright thutawh bang hileh thu hong kibawl thei thu himawk hi. I Lai Siangtho tei thak pawlkhat bangah hoih tak lungngai kik keileng akisim pak theilo pawlkhat bang om liang hi. Saklam a eimi ten amau kam zatdan leh alai zatdan uhtawh honggelh ciangin Zogam a om te ading leh Kawlgam a omte ading atel hak pawlkhat om mawk hi. Zogam lama ten tei lehzong Saklam ate’ tel hak om dingin ka um mawh hi. Tua ahih manin Saklam, khanglam Zogam leitung mun tuamtuam a omte ihi zong in kamphen kullo minam khat sungah akibang akisim khawm thei akizang khawm thei laikhat neih ding kisam mahmah hi\n2.Ei awkaih tawh laigelh nawn kei ni:\nMalaysia gamah Zogam Laaizom laihawm kahawm lai-in ka lawmte khat kiangah “kei laihawm kipan taning ei kipawl ni ei” kacih leh kalawm pa in bang hong ci hiam cihleh…. “lawm Mang aw, hih nalai hawm pen ei khuaveng teng thu kizak nakhatin hawmni….” hongci ngei hi. Ken nabangci dawnkik kahiam cihleh…… ” Lawm Pau aw nadeihna tel mah ing, ahi zongin hi gamah ei kamphen kullo Zomi te ading laihawm kician zong omnailo a, zong a kisam mahmah thukhat hi a, asum lampan zong enleng hih kamphen kullo Zomi khempeuh huama lai ihawm zong ilai hawmna a beizah ingah kik nading haksa hiven, ei khuaveng teng bek hawm leng abeiteng mikhat in isik den keii kul ding hi…. Ei Zomi bup genloh Seen(Chinese) mibup bang huam zoleng sumzat dan hongnuam panding, zum kineizo ding, van kinei zo ding hi… ” kana ci hi. Tua kawmkal ah i laihawmte i LST te ei awkaih tawh i gelh nop lailai ciangin ilai hawm midangte sim theihloh ding a ahawm ihi ta hi. Ei minam neuno khat lel ading/ ei khua khat lel ading i gelh ciang zong mi khempeuh i sim theih ding, i zatkhop kammal tawh i gelh ding kisam hi.\nCope topa in ei khuaneu khat lel ading, ei minam neu khat lel ading a hong phuahsak hilo a, ei kamphen kullo Zomi te’n izatkhop ding a hong bawlsak ahi hi. Tun en mi’ phuahsa kammal pen ei awkaih tawh i ut banga bawlkik kik in siam kisa mahmah lai cihpen ngaihsun theileng azum huai mahmah thukhat himawk hi. Seen(China) te zong leitung bup ah minam tam pen pawl hi a, minam neu neu Hockien, Hakka, Cantonese cih bangin kikhen tamah leh laikhat bek nei uh hi. Amau te kikhen nuam leh kikhen tak mahmah lel napi kikhenkhen i thupiit lohna namu khia uh hi. Exm-Malaysia gama senmi omte kikhen thang mangin hileh Malay kumpi ading uknop mahmah ding hinapi kipawl khawm a thu avai hawm uh pen Malay kumpi ading zahtak kul mawk a, amau ngahding a kilawm za leh munte piapah uh hi. Lai kihawm pawlkhat bang enleng thupi thei mahmahin leitung level tawh lai hawm hinapi ama awkaih tawh hong gelhciang namneu tawm khat bekin sim thei a, pam maih mahmah hi. “aw hilai te izatkhop lai/kam tawh gelh leh asim nuam tamtak in ciei ..” kana cici hi. Leitung laigelh mipil ten lai agelh uh ciangin amau laibek thamloh leitungbup i simtheih ding laitawh gelhin sumbei liangin paunam tampi in teikhia khia uh hi. En ei lai/ei awkaih bek tawh i gelhgelh lai teng pen mipilte nasep dan tawh a kilehbulh nasep asem i hi gige hi.\nTuamah bangin ei kamphen kullo Tedim kampau Zomite pen Lakhui bang i khum a, lai i hawm zongin a mi mahmah tawm lai ihih manin summet ngah ding genloh abei zah ngah kikna ding a hamsa mahmah thukhat himawk hi. Tua kawm kalah tanau pawl khatin leisak ding, thapia ding genloh mawk ngetnget lai mawkin summet ngahna ding peuh mah hi theilo hi. I tawm mahmmah lai dante pen lungngaih huai hi. Lawmte Lakhui khum khat a haksatna tawh a khuite khum beh zo nawnlo-in a cover leh sticker kibelh te honkhat om lai a, aki Zomi sak mahmah sai khatah ka va zuak hi… ” Pa Pau aw, nang zong hih lakhui te na teisim sak veve amah(lasa pa) nahuhna in hi te… abawlna zah mah in hong lei kik mai ve, amah na huhna zong hi……” ka cih leh bang hong ci kik hiam cih leh….. ” Tuate Ks 200 bang man hiven, ken copy(meihtu)ziau leng Ks 50 a dal li bang ngahkik thei hiveng …. deih keng ….” hong ci ziau mawk hi. Ei kamphen kullo Tedim kampau Zomi te pen Bawng khekhap sung a uiphuk bang hilel hang a, i kihuh kipanpih mahmah a, tha i kipiak mahmah kei leh adah huai mahmah thukhat hi mawk hi. Tua mah bangin lakhui khum dingte bang, honghuh khat a om kei leh a kikhum zolo himawk hi. Lakhui leh lai kihawmte mi leisa peuh simsak/ngaihsak ziau a, copy sak ziau a, aneite a ilei sak loh ciangin ei ading nuam mahmah napi abawl te’ ading na mahmah hi. Tua ahih manin i tawm mahmah lam ngaihsun in kipawlkhawm lo a, bangmah itangtun lohsang kipawl khawmin tangtun naciang khat ineih ding kisam ahih manin ei awkaih tawh sang izatkhop theih lai tawh gelh zaw ni.\n3.Atamzaw lungkimna zangsiam ni.\nTuhun ciangin thukhen khat peuhpeuh ah atamzaw lungkimna zuihhun hita hi. Atam zaw lungkimna i mantheih keileh eikia atang kai ihi ta ding hi. I Zolai tawh kisai Zogam ah Lakam tawh laphuak siampen leh amin thang pen ahi Lengtong pauno bangin Malaysia Laaizom laihawm sungah ama deihdan Exm- Saatsan tungah Sa at zaw-in, laidal tungah laigelh zawleng….(Laaizom Vol.1, p/6) cih bangin maikhat dim in honggelh hi. Dr.Chin Khaw Khai, (Laaizom Vol.6,p/6) Dr.Thuam Khan Thang te-in zong copyright tawh kisai leh amau hoihsak dan Exm… mangkang ci nawnlo in mikangte cizaw leng, (Laaizom Vol.6,p/20) cih bangin Laaizom bu sung mahah hong gelh hi. Dr.Gin Khan Khual bangin a omna gamla mahmah taleh aminam leh agam hong vei mahmah in, lailam a kipan atuamtuam hongsem den hi. I siapa banga Gamdang tungsa mipil/mihau kitawm nawnlo napi’n agam alei avei ding Zomite kitawm mahmah lai hi. Pasian nasem pawlkhat bang migam nuamah omthei himah taleh agam leh aminam a itna tawh agam ah na hong sem ngiat tampi ki-om hi.\nDr.Gin En Cin, Sia Pau Tawng akipan mi tampi inzong ei deihsakna tek tawh ma kipang ciat hi. Mailam ah isia ten ahoih hoih in hong makaih ding a en ahoih lam ah zui toto ding hihang. Tuhun ciangin iki khenthang hun honghi nawnlo a, ikhantohna tawh kizui a ikigawmtuah hun honghi ta hi. Sum omlel tah cih bang peuhin tuam din langlang ding pen hong hoih nawnlo hi. Kamphen kullo Zomi tengbek in kipumkhat a, isim khop theih ding, izathkop theih ding laihoih khat ineih ding kisam mahmah hi. Leitung ah mitam pen a kiciamteh Seen leh India tezong tam lua kisa amau leh amau zong kithei zo nawnlo napi’n Seenmi India mi ahihna alai leh apau un kem in lakkhia lai bek hi. Amau ten muntuam tuam ah om taleh alaileh apau uh kem hi. Ei Zomi tepen Zogam pan Kawlpi, Yangon USA, England tungsuk leng, ipau peuh zumhuai sa, cihbangin kizang nuamlo se hi. Nu leh Pa pawlkhat in atate hilh hetlo lai mawk hi. Tuate pawlpen nidangciang Zolai Zopau thei apa te omnawn keileh minam tavai te hongsuak ding hi. Napau zum huai nasak leh nangmah azum huai mahmah nahih lam naki mangngilh ngilh kei in.\nMinam it teleh mipil thu ngaihsun ten koikoi om taleh amau pau amau lai atate uh hilhin theisak tangtang uh hi. US itung a koi koi itung a ipu ipa khangin iteng a, Greencard tuamtuam ingah zongin isi isa pen Zomi mah nahi lai mawk a, imin nangawn mikangte’ sazian sungah lut taphiual mahleh naci nasa pen lut ngeilo ding hi. Greencard, I.c , Matpungten kilaih thei napi’n isisan kilaih thei lo hi. Tua ahih manin itaten ipau ilai leh i minam a theih nading, lai kician izatkhop theih ding khat kisam hi. Leitungah Kawlgam pen aneu penpawl hi a, minam akitam pen pawl hidingin ka um hi. Tua kawmkal ah nidanga Zomi icih sungpan Chin ci-in minam tampi takmah ki-om lailai hi. Akikhen ta’klo minamte hina pi hangin min deihtek in, mun deihtek in ihih ciangin kikhenloh hongphamawh ta hi. Kamphen kullo Zomi te nangawn ei awkaih peuhtawh kipan nuam a, eibawng peuhtawh iki hihsak nuam sese pen kiamsuk lam amanawh ihi hi. Banghun pawlteng hiam theikeng ikumpi ten Beh tawh kisai laite hongkan sak kikin i Beh i Phung kansan kikin ibuai khengkhang hi, (Tuazong Kawlkumpi ngian khatmah hidingin ka um mawh hi.) A lom lom a om buanlom pen khen ol mahmah a, akiman piatpuat akikhenlo a alom om buan pen khenhak mahmah hi.\nTuhun ciangin Zomite /hun hoih loh in muntuam tuam ah hong khenthang mangta hi… Nidangciang gamtuamtuam a om Zomite i pau leh ilai bek in hongkem / hongcing zo ding ahih manin minam khatin laikhat bek ineih ding kisam hamtang ni…. Topa’ thupha.\nZOMI TE KHANG TANGTHU ATOM KANNA\nPosted by khampeek on 14/07/2009\nAD 1900 MALAM KHANGTHU ATOM A KANNA\nBy Kap Thang (Malaysia)\nBC-2000 Hih hun lai-in ih pu ih pate Tibeto-Burman dangte tawh Sen gam, malsak lam Kansu khum, Lanchou khawpi kiang, Tao lui gei tengah teng dingin ki ummawh hi.\nBC-1027-256 Sengamah Jo (Zo) vaihawm lai\nBC- 221-207 Sengamah Chin vaihawm (Chin Empire) lai\nBC-4 Kachin leh Zomite piankhiatna ih pu ih pate’ Kung-han Ch’iang’ (Chi-ang hiang khat)te, Sengam Szechean kiimah teng uh hi.\n4 Zomite in Dangka (Taka) na na nei khin dingin ki ummawh hi.\n6 Chindwin zanggam tengah na na teng uh hi. 108 Pagan (Pugam) Popa (Pupa) mual kiimah teng uh a, (Dahpa, Penglam’ te’ hun lai ahi hi.\n600 Pyute Kawlmi suak; Kanyante ranyante Fakhine- mi suak; thet mite Chin (Zomi) Suak hi.\n750 Zomite Minbu, Thayat, Aunglan (Myede)\n1044 Zomite in Kabaw valley tung. Khampat khuat na sat uh (Khampat pen Zomite’ sat hi ding hi: Khampat khua in zang leh kham kipehna, kham kipatna ahih manin khampat a kici hi ding hi. Mualtung gam genna Kham a kici pen Zomite bek in ki nei hi: Hih kuam tengah hun sawtpi ki teng hi: 1084 Anawrahta in Sukte zo-in Kumpi lian masa na suak\n1200-50 Kyansittha zi Kumpinu Thambula (Zomi) ahi hi.\n1254 I pu ih pa te’n Khampat khua-ah mawng (bung) kung khat na suan uh a, tu dongin muh theih dingin Khampat khua nawlah omlai hi:\n1250-300 Narathihapate zi Kumpinu Saw ( Zomi) ahi hi:\n1355 Khamtung tung; Ciimnuai khua sat. Eimau’ sunga makaite-Songthu, Songza, Songkip, ahi uh hi:\n1364 Leng Tong Hoih Ava mangpa’ zi, Zo minam hiang khat Maring’ mite Manipur gam tung dingin ki ummawh a, Vangteh (Amin masa Khumnuai) kisat ta kha ding hi.\n1370 -AD Zomite Chindwin gunpang phaizangah Shante tawh teeng khawmin, Sagaing, Monywa, Dipeyin, Yinmarbin, Mintaingpin, Pale, Gangaw, Pauk, Htilin, Htilin, Ngape-ah teengin, Sibani khua-ah Zo Tualsong 15′ sang tu dong muh theih dingin om lai\n1400 Khawhkhen, Kawlpi (Rajagya-Yesayo) tung\n1450-700 Hih hunin Zo minam pawlkhatte Tripura gam tung dingin ki-ummawh hi. (Halam, Hrangkhawl, Darlong Kaipeng etc)Lushei Lentang leh Ciau kikal-ah na teng uh\n1400-1500 Thang Ho leh Lian Do; Cing Khup leh Ngam Bawm; Gal Ngam leh Hangsaite Ciimnuai, Geeltui-ah na teng uh hi.\n1500 1250-1900: Eimau beh Hausa, khuasat leh Ukpite makai-in ku-uk Lai kinei lo-in khang thu kiciaptehna om theilo;\n1570 Zosuan ‘Anal’ te Manipur tung dingin ki ummawh\n1600 Guite Pu Gui Mang in Tedim khua na sat hi;\n1700 Lushei leh Paite mi te’n Ciau na kan ta uh hi.\n1720-30 Alaungpaya kumpipa in Khamtung galkap la-in Syrian gam na sim hi.\n1750-850 Thado-Kuki te Manipur gam tung khin uh hi; Biate mite in tua a Chachar mun tung khin dingin ki ummawh hi.\n1775 Lai mite Mizo gam tung khin dingin ki ummawh hi\n1777 Lushei mi te’n zawlbuk sawm nei dingin kipan khin\n1800 Khamtung mite in Chittagong sim uh:\n1813 Zahau leh Khuangli tawh kipawlin Kam Hau in Thahdo gam la-in uk, Taisunte (Falam ) in Lophei sim, Taisunte in Khuasak sim uh. Zahau leh Khuangli kisim, taisunte in Mualnuam sim. Hualngo leh sukte kisim uh hi.\n1820 Rev. Adoniram Judson Kawlgam hong tung hi. Amah pen kawlgam Missionary masa pen hi.\n1830-850 Hatlang Pu Mang Gin (Mangkua) Tedimah teng. Tedim gam sunga Hausa thahat leh minthang kuate in: Tedim – Mang Gin -HatlangVangteh – Pum Go – GuiteDimpi – El Thuam – NaulakSaizang – Vung Vial – HatzawKalzang – Sung Hang Thangnuai – Mang Sum – ThawmteKhuasak – Mat Tuang – GalphuakThuklai – Suan Thuk – SumniangLimkhai – Neih Tuang\n1856 Tedim khuapi kiphut kik, Kam Hau in Mualbem pan Tedim zuan hi. Hausa Pu Kam Hau, Galvan- Pu Mang Gin, Thuzek- Pu Khoi Lam, Meitei galpi na zo uh hi.\n1856-1859 Kam Hau leh Za Hau kikopin Manipur na uk uh hi.\n1857 Sim leh mal kido hun ahi hi. (Mizoram)\n1862 Tedim sim dingin Meitei galkap 1500 ong kuan suk uh, Meitei in lel, Zomi leh Meitei kido a khatveina hi.\n1871 Mautam’ kial khatveina hong tung.\n1872 Guite Innpipa Go Khaw Thang Meitei te’n man, 1872 in Phaipi thong inn sungah si hi.\n1876 Vai Khan Khatveina, (Mangkang galkapte Lushei gamah a khatveina lut uh hi)\n1884 Guite innpipa Pu Sum Kam leh Meitei Lengmangpa te’n kilemna bawl, Guite mi 2000 khawng in Lamka gam hong tung uh.\n1886 Aksi kiat kum ( 3-11-1884\n1887 Mangkang te’n Zogam ( Chin hills) sim kipan\n1888 Capt. Raikes makaihna tawh mangkang galkapte Kawlpi tung, Vai khan nih veina, Mangkangte lushei gam lut nihveina ciah kik nawnlo uh hi.\n1889 Capt. Raikes in Zogamah Mawtaw lamsial ding ngen, Zomite’n phal lo, Oct 17, 1929 sungin Zomite in Mangkangte 12 that, 122 hing mat, thau lawng 4 leh la 4 man khawm uh, Sihzang Kale gam sim uh. Taisun leh Sukte kipawlin Kawlzang sim. Kam Hau leh Sukte kipawlin Kangyi sim. Sihzang in Mangkang lambawlte suam. Zokhua, Khalkha, Sukte kipawlin Kumpi na do sawm uh, Taisun mi 1000 in Sihaung sim. Capt. George White in khamtung mite do nadingin India galkap Battalion khat leh Assam kooli 2000 ngenin na ngah hi.\n1890 January 23 ni-in Sir Gorge White, General Faunce, Major Raikes thuamvum ong tung, Zogam do dingin kuan. Feb 4 ni-in Khuasak la, Feb 13 ni-in Saizang la, May 4 ni-in siallum kulhah kikap, Mangkang bu 3 leh galkap 83 si, Surgeon khat in V.C ngahTua ciangin Tedim hong kap leuleu-in Tedim a hawmin la hi. Mangkangte 120 si-in 70 liam. Tedim mi inn 300 Tonzangah tai uh; Inn teng halsak Thangmual pen “Fort white” kici hi. Mizoram sim lam panin “The expediton 1889 lut” Haksatna thuak lo-in Lunglei luak, kulh bawl uh:\n1891 Sept. in Tonzangah kikap, kilemna bawl. Upa teng tawh man (Photo) kila uh, Upate’n theilo-in thausa-in lau uh hi. Oct kha sungin Pu Khaw Cin si, A Sanggampa’ tapa Hau Cin Khup in Khua Cin’ za luah, Hau Cin Khup, Thang Khan Pau, Gin Za Thangte Yangon kipai pih, Mang Kang kumpi in Mizoram a uk kipat 25, 9, 1890 ni-in pasal hangsan Khuang Chera leh Ngul Bawka tlawng lui gei-ah mangkang te’n kap lum uh:\n1892 Thantlang la ding kuanin kido uh Rs. 5000 gaam.\n1893 Jan 27, 1929 Zomi nam teng gam khatah koih kik nading ngaihsun’ Chin-Lushei Conference’ Fort William, Culculta-ah kibawl hi.April kha-in Thantlang la zo, Oct ni 9 ni-in Pumva leh Thuklai kikalah Myo-ok na suam uh, kap lum, mi thum bek suak ta, Mangkang te’n ni suah na lam Zogam bup nuaisiah zo.\n1894 Zogamah thau khempeuh kikhawm, lawng 7000 pha. Kaptel la, Oct. kha-in ukpi 49 Rangoonah ki paipih. Khuapi teng sikkhau kizom\n1894-95 1.11.1894 ni-in Rev. F.W. Savidge le Rev. F.H. Lorrain-te Mizogam tun hi. (Khristian Missionary masa pen). Mizo lai – A, AW, B, kipan. Jan-Feb. sung B.S. Carey in Cin hills leh Manipur gamgi bawl, Cin hills khen thum kisuah- Tedim, Falam, Halkha\n1895 Mikang kumpi in Falamah Political officer koih. Falam leh Halka-ah Sikkhau-to, Thonginn, Zato inn, leh Sumkepna (Treasury) kibawl. Carey leh Tuck in The Chin hills bu gelh. Zogam pan siah (Leiman) Rs.17,572 kingah. Carey leh Ukpite kilemna bawlin gam khensakin, Kam Hau uk khua -167, Sukte uk – khua 20 leh Sihzang uk khua – 16 suah hi. Manipur Khristian missionary masa pen Rev. W. Pettigrew (Ukhul khua-ah).\n1895 Mikang kumpi in Falamah Political officer koih. Falam leh Halka-ah Sikkhau-to, Thonginn, Zato inn, leh Sumkepna (Treasury) kibawl. Carey leh Tuck in The Chin hills bu gelh. Zogam pan siah (Leiman) Rs.17,572 kingah. Carey leh Ukpite kilemna bawlin gam khensakin, Kam Hau’ uk khua -167, Sukte uk – khua 20\n1896 September) Kawlgam’ gamkhen khat (province) in Mikang kumpite’n Zogam hong ciapteh sakin Kawlgam tawh hong gawm. Mizo Laibu neih kipat kum. 21-8-1895 Lusei pau tawh Thukhunthak Luka laibu kinei. Sim leh Mal-a kikhen Lushai hills pen kigawm hi.\n1898 Chin Hills Regulation Act kibawl. Hih Thukhun tawh tu huna Chin State, Mizoram, Manipur singtanggam teng uk. Ukpi hong piang:Tedim gamah Pu Hau Cin KhupLumbanggamah Pu Hrul MungFalam gamah Pu Thang Tin LianHaka gamah Pu Kio MangTaichun khua-ah Pu Con BikMatu/Mindat gamah Vumthumaung Chief Commissoner Sir Frederick Frayer Tedim, Falam, Khalkha hawh. Mizo biakinn masa pen kipan. Kawlgam (Chin hills) leh manipur gamgi kikhung hi.\n1899 (2-4-1898) Mizoramah Sangin kipan. Mizo pau-in Thuciamthak – Luka leh John kizo. Mangkang ukna deih lo-in Zomi makaite’n Mangkangte langpanna bawl. Mikangte in Zomi makaite bawlsia.Pu Thuam Thawng (thong sungah si)Pu Kai Tuah khantawn thong hinapi Thuam Thawngte pata a sih ciangin kisuakta sak a Kaptel pan Zampi khua 1909 kumin na sat hi. Pu Taang Pau Dal (thong sungah si)Pu Ngul Bul (Mangkang te’n that)\n1900 Chin hills-ah Christian Biakna tung; Missionaary masa pen Rev. A.E. Carsonte nupa, March 15 ni-in Halkha tung. Pu Pau Cin Hau phuat Laipian Biakna leh Zomite’ Lai neih cilna.Zomite Laisin kipatna, Biakna thak neihna. Pa Pau Cin Hau in Maang mu. Mr. B.S. Carey in ukpi teng tawh kilemna bawlin sialngawng ban. Hau Cin Khup Ukpi-in kikoih. Mizoram, Mimbung khua-ah Guite Innpipa Kam Za Mang a phat mahmah lai tak hi-in, Aizawl DC leh Tedim pan Mikang ulian Dickman ten Mimbungah pha uh hi. Lushai hills leh Chin hills gamgi kikipsak hi.\nZOMI LEH BIAKNA ( By-Zo Khai )\nPosted by khampeek on 09/07/2009\nAmasa-in “biakna” cih kammal akhiatna Zomite-in bangci khiat-hiam? Biakna cihciang-in Zomite-in Religion leh Denomination khencian ngeilo uh-a, Laaisiangtho sinte leh saangkah kiciante longal ataangpi-inzong theicianlo-hi. Mikaangte-in Denomination-pen “A denomination is a subgroup within a religion that operates under a common name, tradition and identity” ci uh-a, Religion-pen “A religion is a set of tenets and practices, often centered upon specific supernatural and moral claims about reality, the cosmos and human nature and often codified as prayer, ritual, or religious law” cihbang-in khia uhhi. Zomite-in Biakna agen ciang-in denomination agen hizaw tawntung-a, tuasung-ah RC, Tuiphuum, EBC, AG, SDA akipan pawlneutuam namtuamtuam bulphuh leh genpi-in nei uhhi.\nBiakna (Religion) taktakpen genphaak zong-in neikhollo uh-a, tuate-pen Christianity, Buddism, Islam leh Hinduism akipan biakna guilian tuamtuamte ahihi. Zomite’ genkhaak leh atheihpen-uh Christianity tungtaang themno-khat enlehang, Mikaangte-in muanhuaitak-in Pasian’ maaipha azonna’ hang-in Zogam-ah Christianity hongtung-a, huntomno sung-in Religion kiciankhat ahi pupa’ Tualbiakna pan-in Christianity-ah Zomipampi kikheel uhhi. Theihpakding-in Tualbiakna-pen Christianity ahihkeileh Buddism tezah-a guikipnei biakna lianpi ahihna (Tualbiakna-ah ciahkiikni cihna ahihloh hang-in) theihhuai ahihi, banghanghiam cihleh hihthu-in Zomite Ngeina leh Biakna kician anei minam piicing ahihna kipasak ahihman ahihi.\nChristianity sungpan-in Denomination tuamtuam: RC, Tuiphuum, cbt, a-om mahbang-in Tualbiakna sung-ahzong Denomination tuamtuam: Gualnamte’ dawithoihzia, Sukte, Guite, Thawmte’ dawithoihziate themcikcik kilamdanna om-a ahizong-in ataangpi kibangkim cihtheih ahihi. Tuabaan-ah akhuakhua, akhawkkhawk-in phuisam aisaanna nengcikcik akilamdang a-om hang-in apaipi Tualbiakna ahihman-in gui-khat ahihi. Tua-tawh akibang-in Chritianity-zong Denomination tuamtuamte nengcikcik kilamdang ciat-a, Lpd, Mikaang gam-a Tuiphuumte’ paizia leh Zogam-a Tuiphuumte’ paizia nengcikcik kilamdanna a-om mahbang-in RC, AG abang khempeuhzong tuabang ahihi. Ahizong-in avekpi-in gui-khat hi-a, Religion khat ahihi.\nHih Religion akici biakna khempeuhte’ dinna ahihkeileh aki-ngakna ahihkeileh apiankhiatna guipi-pen minam leh amun-amual (race and its geograhpy) tuang-ah akiphut vive ahihi. Tua’ tung-ah athupipen aguipi-in “Mite-in apingthei thusiapi-khat akihtaakna’ hang-in khusakzia akipuahphat nading, khatlehkhat gaalbang sabang-a kidona leh kithahna akiam nading, thukhualna leh kiveipihna akhannading cihte’ tung-ah biakna (religion) kiphut-a, tua’ tungpan-in hihlaai-a akizangh kipattahna-pen hialaai-ah neemsak zawdeuh ahihkeileh khauhsak zawdeuh cihbang-in Denomination tuamtuam hongpiang ahihi. Biakna guipite’ taangthu aki-etkiik ciang-in minam-tawh tonkhawm den-a, minam ahihkeileh gam kuamkuam-a kipawlna ding-in biakna kizanghhi. Tua ahihman-in tuni-a akithei leitung-a biakna lianpite-in biakna sungpan-in sahkhua kivaanna (social welfare) tawh naakpi-in thuah uhhi. Lpd, RC te-in sahkhua kivaanna(cimawh huhna, dongtuakte panpihna, meigongtagahte khoihna) cihte-ah athahaat man-in tuni ciangdong biakna phungcing-in khangpha mahmahhi. Leitung biakna paizia hihbang ahih nungsang-in Zomi tampite’ biakna leh minam amuhna sittel-huai mahmahhi. Abiaknavaai (religious) mahmah akici mi-in sahkhua nasepna (social sevices) lam-ah athahaat mahmah keileh social lamsang-ah kisapna anei-mi ahihi, banghanghiam cihleh denomination ahilo biakna paipite’ nasep masuanpipen minam puahna ahihi.\n“Inn-gua hahlo, gam-gua hah!” Zomi pupate’ paunaakpen tuabang-a gamgua ahah mite a-awilohna aciing hi-a, taanglaai mipil (Tumlam gamlian mipil) te nangawn-in tuma kum 1600 laaipekpan-in tua paunaak theician khin-uh ahihman-in inn-gua hahding bulphuh-uh ahihman-in, Romans, Germans, Franch, leh English te-in biakna guipi Christianity hiveve mahtaleh amau’ minam’ kipuakzia ciatciat-in seekciat, zuunciat uhhi. Hihpen minam’ hang ahihi. Avekpi-uh’n tuni ciangdong phungcing mahmahlel uh-a, minam itna aliante biakna-haat ci-uhhi. “Minam anaak-it mite biakna-haat” cihthu maanlo-hi ci-a nial nading thulah kician omlo ahihman-in amaan cihtheih ahihi. Nungzuuipi Peter-in Jews mite’ kiangbek-ah hawhnopna aneihpen Pasian-in mawhsaklo-in Konelih kiang-ah ahawh ding-in sawlhi. Jewlo mite’ kiang-ah apai ding-in asawl hibek-a, apainoplohna-pen mawhna cilo-hi. Tua-pan kipan-in biakna guipi-pen minamtawh aki nahvawh toto hi-a, Reformation kipatma leh tuni ciangdong biakna-pen colonialism tawh akalsuan toto ahihi. Vaan Kumpigam Thupha kigen khalo hileh khuakpilna-tawh gamkeek vive ahihi.\nKei’ muhna hongsuut hilo-in, thumaan thu-omsa-thu te gentehna kiciantawh lak-in hongsung kahihi.Telcianloh a-omleh thudamtawh kihoding hongkimuak gige-hi.\nBy- Zo Khai\nTAGAH KEPNA (By-Dr. Ngul Khan Pau)\nPosted by khampeek on 06/07/2009\nTAGAHTE KEPNA (J.M. Ngul Khan Pau)\nMay 15, 2009 ni-in Manipur panin Chennai a tagah kepna khat om ding\nnaupang mi 10 val ko omna compound panin Guwahati meileng tual lamah ka\nva kha hi. Zo ngeina-ah tagah gentheite’ kuamah kinusia loin khuasung\nhausa upa vaihawmte’n amau nuntak nading na geelsak uh hi. Tua bangin\nkhuasungah a cimawh a om hangin innveng innpaam huhna leh beh leh\nphungte’ kepna tawh na khosuak uh hi. Tuhun ciangin tagah kepna tawh\nkisai a hoih ding deihna tawh India gam mun tuamtuamah Zomi genthei leh\ntagahte kikoih koikoi hi. Ka lungsimah awlmawhna ka neih zawh a sawt\nhangin ka gelh man kei hi. Tuni in hih tawh kisai tam lo I ngaihsut khop\ndingin kong khak khia hi.\n(1)Min leh puam: Tagah kepna kibang khin kho loin mun pawl khatah\namau pianpih Zo min kizang thei nawn loin Mikang min ahih kei leh\nLai Siangtho min khat peuh kipia hi. Namdangte’n I min sap ding\nhaksa sa uh hi cih pen ka thei hi. Kei zong ka min *NGUL *cih\nhaksa sa lua uh ahih manin Mikang, Mivomte’n, “Kong bang ci sap\nding hiam?” hong ci gige uh hi. Minam liante’n amau min sap baih\nsap hak cih phamawh sa sese lo uh hi. Bang hang hiam cih leh amau\n*hihna* (identity) zumpih lo, tham loin kisak theihpih uh hi. I\ntate’ Zo min pu nawn lote’n hong picin uh ciangin bang ci\nngaihsutna a nei ding uh hiam? Zomi a kicih hangun Zo pau zang\nthei nawn lo leh a u leh naute tawh zong Mikang pau khawng bekin\nhong kiho ding uh hi. Mikang pau I deih mahmah tei hangin I laigui\nkizoppih tawh kiho nadingin I zat ciangin nuam I sa ding hiam? I\nmin ut peuhpeuh kiphuakte kihi loin, pi leh pute kitap ngekngekte\nI hi uh hi. Tua tagah kepna sung hong paisante’n a mintapte\nnangawn zang thei nawn lo ding I cih ciangin ama minam hihna bek\nhi loin a mintapte tangthu zong a bei suak ding hi.\nTagah kepna tawh kisai I gen laiin; tunai mah in India gam thuuk lamah\ntagah kepnaah nasem ngei numei khat in, ama tuah khak thu hi bangin gen\nhi. “Tagah kepna\nneite’n khatveivei numei naupang I kepte zan khat zan nih dingin tawn\nkhiatpih thei zel uh hi. Tua pen mun khenkhatah numei bek hi loin pasal\nnaupang zong luppih dingin\nsam thei uh hi,” ci hi. I tate tua banga kap leh mau dingin I phal hiam?\nTagah kepnaah koih ding I hih leh zong tua mun tawh kisaiin thu leh\nkician takin theihna kinei masa\nleh hoih lo ding hiam?\n(2) Pau leh ham: Minam khat kitheihna pen pau leh hamah a hi hi.\nGanhingte zong I theih loh hangin kiho theina khat nei cih I thei hi. Tua bangin ei zong khat leh khat I ki-itna kizopna a hat na dingin pau leh ham kizang hi. Tutungin Manila ka hawhna-ah Nepali lawmte khat Aizawl, Mizogamah piang tu’n a zi Taiwanese tawh Taiwanah Pasian nasem ka kimu uh hi. Aman Lusei pau a zat loh\nzawh sawt khin zo napi-in a neu lai pau ahih manin holimna ka neih\nciangun a pau masa ding ka kituh uh hi. Email hong khakna-ah,\n“Nang tawh I kikholh theih leh “Mizo tawng” a I kiho theih nuam\nkasa mahmah hi,” hong ci hi. Mikang pau a kiho thei ka hih hangun\nLusei pau a kiho pen kitelzaw mawk hi. Guwahati-ah “eimi” khat a\nneu lai panin tagah kepnaah na khangkhia, tu’n nasepna hoih mahmah\nhong sem om hi. Ei lamte’ pau khat zong theih nei vet lo, Mikang\npau leh Tamil pau thei bilbel hi. Tua ahih manin Guwahati hong tun\nhangin kikhopna, lawm leh gual tawh kikholhna haksa sa mahmah hi.\nA mel leh puam I et ciangin Zokam tawh hopih theih ding a bat\nhangin thei kiuhkeuh lo hi. Beh leh phung ahi phial zongin I pau\nhong kibat loh ciangin kizopna baih lo hi. Delhi, Mumbai, Chennai,\nBangalore khawnga hong khangkhia I tate’ Zopau mah tawh I hopih\nhamtang ding thupi hi. Mikang pau pen I sangkil kaan khia peuh\nle-uh zat kul ding hi.\n(3) Midangte tawh kikholhzia: Ganhing leh mihing kibat lohna ahih\nleh ganhing in ama kibatpih bek tawh kikhawl a, mihing in ei\nkibatpih loh tawh I kikhawl thei hi. Cih nopna-ah sakhi in sakhi\nkikholhpih a, zawng in zawng bek mah kikholhpih hi. Mihing I hih\nleh Kawlmi, Kalate, Mivomte, Mikangte tawh I kikholh theih ciangin\nganhingte sangin a sangzaw I hi ding hi. Midang tawh kikholhzia I\ngen ding ciangin paizia nam nih om hi. Khatna-ah, Zo pau leh\nidentity simmawh bawlin midangte pau leh ngeina bek hoih sa I hih\nleh ei leh ei kizuak I hi hi. Zo kam leh Ngeina midangte a sangin\nneuzaw tuan lo hi. Midangte’ a bek thupi I sak leh minam neu, zop\nding belh ding a zong koikoi lungsim na nei hi. A nihna-ah, ei a\nthupi sa lua leuleu in midangte pau leh ham simmawh kha I hih leh\nzong midang tawh kikholh kisiam ngei lo ding hi. Mi tawh kikholh\nsiam mite mi hampha hi. Tua pen “siamna” (art) khat na hi gige hi.\nMi tawh kikholh siam nadingin a kisam theih ding pawl khat hih\nA min theih sawm masa in: “Hong thei kei vengin na min bang ahia?”\nci in. Tua ciangin “Na phone numbat, leh address, email cih bang\nnong pia thei diam?” ci-in ngen in. Aman a business card hong piak\nleh nang zong nanga piapah in.\nNang lam na kigen ciangin kisang gen ahih ke’h kiniam gen lua ken.\nNang leh nang na kimuhzia tawh lawm leh gual kikholhzia kisai\nHun a neih leh neih loh tawh kizuiin hun zatzia siam in. Amah\nmanlah mahmah ahih hangin nang lah gen ding hau lai mahmah cih\nbangin om ken. Tua na gen khit sangin hun danga dingin siit leteh\nlungdamzaw ding hi.\n(4) Tagah kepzia thak: German Pawlpi makai khat tawh Pataya,\nThailand-ah ka kiho na uh ka phawk kik velval hi. Ama genna-ah,\n“Tulai-in tagah kepna inn tuam lamh lunglut nawn lo hi. Ahangin,\ntagahte’ kisap masak penpen “innkuanpih” hi. Tua ahih manin amau\nading inn a tuam a I lamh sangin Khristian innkuanah khat khat in\nkikoih leh hoihzaw hi. Nu leh pa, u leh nau hong neipah ding a,\ninnsung nuntakzia tua panin hong sin ding hi. Tagah innah I koih\nciangin innkuanpih ding, nu leh pa nei lo uh ahih manin tagah\nsawnsawn lai uh hi,” ci hi. Tua pen Khristiante gamtat dingzia hi\nleh kilawm mahmah kasa hi.


url: =Apartment / Condominium - For Rent - 11,000 THB - Studio - Chiang Mai - Maung - HILL049\nAmnat Charoen (2)Ang Thong (4)Aranyaprathet (2)Ayutthaya (102)Ban Bua Thong (1)Ban Bueng (1)Ban Chang (9)Bang Lamung (21)Bang Mun Nak (2)Bangkok (66858)Betong (9)Buri Ram (9)Cha-Am (660)Chachoengsao (48)Chai Nat (8)Chaiyaphum (4)Chanthaburi (16)Chiang Mai (3970)Chiang Rai (296)Chonburi (932)Chonburi (City) (44)Chumphon (60)Hat Yai (23)Hua Hin (3970)Kalasin (2)Kamphaeng Phet (2)Kanchanaburi (48)Khon Kaen (87)Khu Khot (1)Koh Chang (34)Koh Pha-Ngan (161)Koh Samet (4)Koh Samui (1421)Krabi (579)Lampang (17)Lamphun (38)Lang Suan (Town) (1)Lat Luang (1)Loei (8)Lop Buri (17)Mae Hong Son (15)Maha Sarakham (2)Na San (1)Nakhon Nayok (35)Nakhon Pathom (216)Nakhon Phanom (3)Nakhon Ratchasima (116)Nakhon Sawan (18)Nakhon Si Thammarat (9)Nan (3)Nong Bua Lamphu (1)Nong Khai (18)Nonthaburi (1699)Padang Besar (1)Pak Chong (5)Pathum Thani (1689)Pattani (5)Pattaya (31901)Phang Nga (70)Phatthalung (1)Phayao (3)Phetchabun (18)Phetchaburi (148)Phichit (2)Phitsanulok (21)Phrae (4)Phuket (3437)Prachin Buri (23)Prachuap Khiri Khan (427)Pranburi (103)Rangsit (3)Ranong (12)Ratchaburi (24)Rayong (298)Roi Et (2)Sa Kaeo (3)Sakon Nakhon (3)Sam Roi Yot (37)Samut Prakan (851)Samut Sakhon (92)Samut Songkhram (9)Saraburi (37)Sattahip (36)Si Racha (31)Si Sa Ket (2)Sing Buri (3)Sukhothai (Town) (3)Suphan Buri (22)Surat Thani (83)Surin (8)Tak (Town) (1)Takua Pa (2)Tha Chang (1)Trang (1)Trat (26)Tumnak (1)Ubon Ratchathani (11)Udon Thani (79)Uthai Thani (5)Uttaradit (1)Yala (3)\tReal estate search\nApartment / Condominium · For Rent · 11,000 THB · Studio · Chiang Mai · Maung\nCityChiang MaiAreaMaungTypeApartment / CondominiumForRentPrice11,000 USDEURTHBHUFRMBSGDHKDAUDGBPDKKCADINRILSMYR per monthBedroomsStudioBathrooms1New or UsedNewAvailableImmediatelyReference IDHILL049Added27/11/2012Views3130\tAdd to favorites\nDescriptionA fully furnished and equipped studio apartment for rent at Hillside 4 near to Kad Suan Kaew shopping mall and Nimmanhemin Road. Rent now for 11,000 Baht per month!\nRoomsKitchenetteFlooringMarbleInteriorFurnished\tContact details


url: =Christmas Ciang Inn Ka Ngai – 2 ~ Hau Za Cin :: ZOMI DAILY\nposted on 22 November 2015 at 5:50 pm Lomkholna: Article, Hauzacin\nChristmas Ciang Inn Ka Ngai – 2\n(a masa behlap pak na)\nLamka phawkna: Lamka zong ka mitkha in ka mu den hi. Banghang hiam cih leh ka u Cing, ko unau ah a upa pen omna hi a, amau kiang Pearsonmun ah zong Christmas leh Kumthak ka zat hun om ngei hi. Lamka ka phawk mahmah dang khat pen Zomi vive omna khua hi a, lamdung khempeuh ah Zokam kipau ziahziah in a mi peuhmah zong ‘ka mipih, ka pianpih, ka sisan kibatpih’ cih lungsim khat hong om hi. Hong khamuangsak in, hong lungnuamsak mahmah hi. Lamka i zin peuhmah leh a khuasung i tun phet pan i muh peuh ‘ei a, i mipihte a, i minam a, i gam a…’ cih khat lungmuanna kinei hi. Shillong pai leng i muh peuh Khasi te a cih khat om a, inntek lungsim kinei theilo in lengla lungsim kinei mawk hi. Tua pen Lamka i pai ciang omlo hi. Lamka khuami ka hi kei zongin ‘inntek lungsim’ ka nei hi. Tua manin Christmas hong tun ciang ka mipihte omna, ka sa pihte omna, ka pianpihte tenna khua ciin ka phawk velval hi.\nNew Bazar pan Go Cin Khup veng dong khe tawh i paitoh hang lengla lungsim puakna ding peuhmah omlo in inntek lungsim takpi tawh kidak veuveu lel hi. Hong piang eite hong gumpa Jesu ei a mahmah in i ngaihsut bangin Lamka zong ei a mahmah in i ngaihsut ciang i lungnuamsak, i tawldamsak in, i khamuang hi.\nLamka te Christmas zat dan pen koh khualam tawh na kibanglo hi. Christmas naih kuan ciang paungaihna tawh khuasung ah Christmas la tuamtuam kikhah in ging ziahziah a, Pasian thugenna awging cihte zong kiza mun mahmah hi. Gamdang, khuadang pan hong ciah, Christmas hun sung khawng bekbek inn lam ah a om man dingte puanhoih nono silhin khuasungah khe tawh a vak muh ding om uh a, car hoihnono zong kileh zialzial hi. Zingsang khuavak tungin na thawh leh sa lei ding pawlkhat zingsang dainom lai ah bicycle tawh kileh naunau na mu ding hi. Banghang hiam cih leh khuavak khit ciang sa hoih kimu nawnlo ci uh hi. Ahih kei leh zingsang meh ding kideih ahih manin huan man dingin kilei baih hikha ding hi.\nDelhi phawkna: Zomi honkhat mahmah om ahih manin Zomi te tenna khuapi khat hong suakta hi. A piang a khangkhia zong om kiukiuta ahih manin a nu leh pate khualui lam sang amau pianna khua mah a ngaizaw tam tektek ding hi. Ahi zongin Christmas bel khualam a zatdan mah in zang uh a, lenkhopna, lasak khopna, annek khopna, cihte kinusia nailo hi. Kikhop tawp ciang mipi lasak khopna hun hi a, nitak lam ciangin nitak anne suak in nitak kikhop in zomsuak pah hi. Khua a liat deuhdeuh leh gamtatzia zong kidang ahih manin zanhak, zanvak cihte a kizang tam hetlo hita a, innkuan leh meltheih u leh nau tawh hun zat khop ding zong a baihlo zaw suak hi. Delhi ah Christmas zat pen nuam mahmah, vanzat kicing, nek leh dawn kicing, kikhopna zong nuam mahmah hi. Ahih hang, hun kizeek, hun kihawmthawh, hun deihzah in kihaulo, ciahna kuanna gamla ahih manin a nop mahmah laitak in kikhen hong kul zel hi.\nPrevious: Na Gunkuang puan kizalsak in ~ Dr. Ngul Khan Pau\nNext: ZCD Kiteelpi ah mipi deihteelna ngahna hangin lungdam pihna


url: =Potong Pasir in Macpherson / Potong Pasir | Pet Products | Gumtree Classifieds Singapore\n"potong pasir" in Pet Products in Macpherson / Potong Pasir\nAlert Filters: Pet Products in Macpherson / Potong Pasir (Keyword:"potong pasir")\nBrand new in box cooling fan.Everything is describe in pictures so don't ask. Pm me if interested. Letting go at only $25\nGet a daily alert with: Pet Products in Macpherson / Potong Pasir (Keyword:"potong pasir")


url: =Misi nupikhat kivuiding in ahankuang aki doptoh laitak kiasuk in atapa denglumkha citciat :: ZOMI DAILY\nposted on 21 June 2018 at 11:50 am Lomkholna: Indonesia, News, Sawltak, World\nIndonesia gamsung, adiakdiak in khuaneu khuata zawdeuh Toraja District sung aom munpawlkhat ah misi aneih uhciangin tausangdawn ah hankuang tawh misiluang koihto uh a, anuai ah hunbawlna nei uhhi. Nungkalsung in Indonesia nupikhat si in, ahankuang pen tausangdawn ah akoihtohsawm laitak un kahlei kicim in tolhsuk, kiasuk ngeingai uhhi.\nTuabangin hankuangpua te hankuang tawh akiatsuk ciangin, hankuang in mikhat dengsukkha citciat hi. Tua adenkhakpa pen midang hilo sawnsawn a, misi nupinu ii atapa hisawnsawn in, hankuang ii denkhakna tawh atapa zong alu liamgawp in sihlawh cih AFP pan kiza hi.\nHih thupiang pen Indonesia, Sulawesi Island tung aom North Toraja District sungah thupiang ahihi. Hankuang in adenkhak atapa zong kum 40 aphakhin khat hi a, anu hankuang gikmahmah ahih manin alu dengliamgawp in tuatawh zato ah asi ahihi.\nTuabangin tausangdawn ah hankuang apuaktoh laitak uh Video kizaihkha in, tua Video Clip pen Social Media tuamtuam ah ki thehzak hi. Video sungah mi honkhat in hankuang zawngkhawm in kahlei tawh tausangdawn ah kohtohpih uhhi.\nVideo: AN Indonesian was killed when his mother’s coffin fell from a funeral tower and crushed him during a service on the island of Sulawesi, police said Sunday. Samen Kondorura, 40, died Friday when pallbearers lost their footing while carrying the coffin up a bamboo ladder in the Parinding valley in North Toraja district, local police said.\nTualaitak kahlei kitolh in, hankuang leh hankuang apuate kiasuk ngeingai uhhi.\nChief commissioner of the Tana Toraja resort police in agenkhiatna ah hankuang puato in aki kahtoh laitak kahlei pen kikhin in, tolhphei ahih manin kiasukkhawm ngeingai uh a, tua anu hankuang in atapa adengkha hi ci’n genkhia hi.\nMipi te leh meltheih tanau te’n tua hankuang in adenkhakpa ahunding in delhpheipah ngeingai uh a, ahi zongin zato ah sipah cihi.\nMore: Brazil ah numeikhat asi kisa in kivuikhial, ni 11 khitciang kitheikikpan\nTua atapa ii aluanghawm leh anu luanghawm tepen ki sialkhawm hilhial cih kiza hi.\nTorajan Ethnic kici minamte pen misi aneih uhciangin nitampisung pawibawl khengkhang uh a, Music hongin lamgui kaingeingai, lawikhawng go in biakpiakna nei uhhi. Tanglai ihpu ihpa te misi vuizia, kuasah ci’n sa kigawh in misi laangtawh akikoih acih tepawl tawh kibatpian nakhat neileh kilawm hi. Sawltak #zomidaily\nPrevious: Chin State pan galtai te UNHCR in 31 December 2019 dongbek panpihding\nNext: Gamdang (USA) a zincil te leh atungthak te theihhuai thu pawlkhat


url: =Lamka News Update (10 September 2015) :: ZOMI DAILY\nposted on 10 September 2015 at 6:51 pm Lomkholna: Lamka, News, Zomi\nTuni in Phungzathang Tonsing, Vungzagin Valte, Chaltonlien Amo in MLA pan a tawpna uh lai khia a, T Manga Vaiphei pen damlohna hang tawh Delhi ah om ahih manin lai khe lo cih kiza… Zani (9/9/2015) in Ginsuanhau Zou in lai khe khin hi. Ahi zongin hih a laikhiat uh pen Governor in sang ding maw, sang lo ding cih kithei nai lo hi. Amau banah Naga MLA 4 in nungin tawpna lai (resignation letter) pia khin uh hi.\nHici banga MLAte in resignation hong bawl uh pen a ban bangci bangin Joint Action Committee in kalsuanpih ding hiam cih bel i thei kei a, MLA kitawp (resigned) ten bang politics hong sai uh diam, bye election om kik ding maw, mai lamah tu sangin buaizaw thei dinmun hi, cih ka ngaihsutna ahi hi.\nZomi, Kuki, leh Naga in thukhat in kivaihawmna tuam (separate administration/Tribal State or Zogam/Zalengam) ngah nadingin bangtan pangkhawm ding, bang hiam hamphatna om ding kituhin ei leh ei (Kuki, Zomi, Naga) teng mah hong buai uh diam? Tribal state /UT bang ngen taktak hi leng capital peuh kituhin ei tribal sungmah a kibuai diam?\nNagate in hong pompih taktak zo diam? State bang kimu leh amau Nagaland a belh thei di dan khawngin kilemna a guk a om a, hong panpih ahih kei leh tua zahin hong pang law lo mai thei uh hi. Tua kawmkalah zong Nagate leh sanggam Kukite pen a area uh kibang, teengkhawm uh ahih manin amau kal zong bangcih ding cih pen a buaihuai mahmah ahi hi….\nBang teng hi leh, na khempeuh bel tunglama Pa vaihawm hiin, Zomi leh Zosuante adingin hong vaihawmsakna thupi ahihna zong kithei lo hi. Makaite in tampi ngaihsun uncin, lam zang taka mipite hong makaih a, i sanggamte sisan luang pen a mawkna hong suak peuhmah kei hen, cih i deih hi…..\nPrevious: Muanpu leh Manno – 21 ~ Hau Za Cin\nNext: A muibun thungetna (Jeim 5:15-16)\nKuala Lumpur khuasung ah lungphona ki panta


url: =Syria galkap te’n Aleppo simding kipankik hi ci ~ Thang Khan Lian :: ZOMI DAILY\nSyria galkap te’n Aleppo simding kipankik hi ci ~ Thang Khan Lian\nposted on 24 September 2016 at 9:23 am Lomkholna: News, Syria, Thangkhanlian, World\nSept. 23, 2016: Syria ah ceasefire hun behlap ding vai New York ah leitung makai tuamtuam ten a hanciam hangin piang zo lo ahih manin Syria galkap ten rebelste ukna Aleppo district sung lak kikna dingin galdo kipan ta hi ci-in zan in pulak uh hi. Hih thu pen zan in Aleppo tung lam panin mun tuamtuam kikap a, mei kuang leh meikhu in Aleppo a tuamcip khit nungin Syrian defence ministry in zan nitak in a pulak ahi hi.\nZan zingsang in Syrian Observatory for Human Rights in a beisa kha a kipanin zan in Aleppo kikapna nasia nasia pen lai a, mei kuang nasia mahmah in, zan bekin mi sagih sih beh hi ci-in gen hi. Syria galkap leh a kipawlpih ten July kha pek panin rebelste ukna Aleppo nisuahna lam a kim khat na umcih khin zo uh hi. Aleppo nisuahna lamah mi 25,000 kiim teng hi.\nSyria galkap ten Aleppo lak kikna dingin galdo kipan kik hi cih a tangko khiat khit uh minute sawt kihal loin US leh Russia in ceasefire hun sottoh beh ding kikupna nei uh a, ahih hangin thukimna nei zo lo uh hi. Hih ceasefire pen nung kal in US leh a pawl ten Syria galkap 62 a kaplup manun Syria galkap ten Aleppo kap hong kipan kik uh ahi hi. Ceasefire hun a bei khit a sawt loin UN ten huhna van a puakna uh mawtaw kikapsak a, mi 20 in sihna tuak hi. US in Russiate kap hi ci-in a ngawh hangin Russia leh Syria in nial a, tua hunin US leh a pawlte’ tuithe vanleng tua kiim ah leng hi ci-in lehngawh hi.\nZan in New York ah gam 23 kipawlna International Syria Support Group (ISSG) ah US Secretary of State John Kerry in US leh Russia in lampi khat zui-in na kisem khawm thei nawn lo ding hi ci hi. Kithukimna piang thei lopi-in leitung mite zak dingin kithukimna om hi kici thei nawn lo ding a, kikaptuahna khawl lo pi-in kikaptuahna khawl ta hi ci-in ka kipawlpihte (rebels) uh kiang ah kici thei nawn lo ding hi ci hi.\nSyria gam-a UN palai Staffan de Mistura in New York khawmpi ding sawtpi ngaklah takin kingak a, Russia leh US in kilemna ding nakpi takin a hanciam hangin lungkiat huai takih hih khawmpi a hawmpi suak a, a mawkna suak ahih manin na mahmah hi ci hi. Kikupkhawmna nasia takin kinei napi thukimna bangmah piang zo loin hih khawmpi bei hi ci-in gen beh hi. -Al Jazeera and agencies\nPrevious: Lia Kap Sian Hoih Kim (Kha 6) ading huhngetna: Update 24 Sep 2016\nNext: Singapore – India vanleng sungah Samsung Phone khat meikhu pusuak in ki patau mahmah ~ ZD\nEite ading in ih pianna Nu te mah Academy\nZAM Thupuak :: 19 Jan 20 (Zomi Cup kipan tading)\nVondeih Kep Ding – 7 (Pau Khan Kap)


url: =“Over the Top Service!”\t24/10/2016\n“The home of Relaxation & Fun”\t24/10/2016\n39 helpful votes “Where do I begin?!”\nAdd Photo See all 2,772 reviews of El Dorado Maroma, a Beachfront Resort... Explore similar hotels El Dorado Casitas Royale, by Karisma 3,524 ReviewsShow Prices 9.2 km Secrets Maroma Beach Riviera Cancun 10,294 ReviewsShow Prices 3.0 km El Dorado Royale, a Spa Resort by Karisma 8,472 ReviewsShow Prices 9.2 km See all Playa Maroma hotels About Us


url: =Lennupa Falam te’n hong suhsawm thu azom ~ Dr. Dongno :: ZOMI DAILY\nposted on 25 July 2018 at 7:39 pm Lomkholna: Dongno, News, Zomi\nHih thu mikimin sim khin nai lo in athu tel kim nai lo ahih manin tuni aa i dinmun om zia kong zasak nuam hi. (Photo: Len Nupa Tedim gam, Kapteel oksuh sung ah om ahihna Kumpi zat gamlim)\nThupi ahih manin, Buannel acih uh Len Nupa pen No. 1. Tedim gam sung ah om hi. Pu Con Bik tung aa kilei na thu, zum lai thupite leh No. 2. Banghangin Falam -Hualngo te-in Buannel ci aa Tedimte-in, Len Nupa ci-in kong pan kik ding hi.\nNo. 1. BUANNEL kici LEN NUPA TEDIM GAM SUNG AH OM HI, FALAM GAM AH OM LO HI.\nLenNupa (Buannel) Falam gam sung ah om lo hi. A nuai aa thute hangin LenNupa Tedim gam sung ah om ahihna thukipsa ahi hi.\n1. Kapteel khua 1867 kumin kisat aa Ukpi Pu Thuam Thawng maang hi. Falam gam Tashon Ukpi, Pu Con Bik tung pan, sial 120 taangin, thau lawng 17, saiha kop khat, zam khat, dak bu khat, sial khat, zaangsial ahing khat leh Khuangleng hausapa tanu amat uh, Van Singii tawh Kapteel gam lei hi. Tua akilei Kapteel gam sung ah LenNupa omna, Ailam mual paisuak, Inbuk mual dong ahi hi.\n2. Brigate Luife in 1910 kumin Kapteel gam khat vei bawlpha kik aa, “Pangding Mual, AiLam mual (LenNupa omna mual) huamin, pai sukin, Tuipi Lui dung zui-in Meitei gun sun suk hi” Teltuivon Zingsol Vol.2, p 19\n3. APPOINTMENT ORDER OF CHIN HEADMEN UNDER PROVISION OF SECTION 5 of the CHIN HILLS REGULATIONS-1896, tawh Dy.Commissioner Lt. Colonel LE Burne-in, (Dated August 5, 1930) ni-in, Kapteel hausa Pu Thuam Thawng tupa Pu Thawng Khua Lian uk ding gam, jurisdiction, “ The ridge of Ailam mwell(Mual), to the source of Ailam Lui, (aka Lua Lui that is the water from LenNupa) then down Ailam Lui to its confluence with the Tuipi Lui to its confluence with the Manipur River.” ci-in siangtakin ciamteh hi. Teltui Zingsol Vol 2, p 18.\n4. 1944 kumin Commissioner, Pu Thawng Cin Thang leh Mr NW Kelly makaihna tawh WW ll lai-in Sukte Independence Army (SIA) min tawh Japante a do lai un Tedim pan Meitei gun kantanin, “Kapteel gam LenNupa ah phual sat” ci hi. Pu T K Mang, Buannel pan LenNupa. TZ Vol.2\n5. Commissioner Pu Tual Khua Mang, BA, BL. Advocate in, “ LenNupa icih gam minthang pen Pu Thuam Thawngin Falam Ukpi Pu Con Bik tung panin alei gam sung ah kihel hi” ci hi. 2012 Teltui Zingsol Vol.2 II\n6. Sitni, Pu Lian Za Kam in ”Japan gal lai-in, Tedim Vuandok NW Kelly, Pu Thawng CinThang-te leh mi pawlkhat 1944 March 14 ni-in Kapteel gam LenNupa , tua pan SaEk ah H Q. phut uh hi” ci hi. SuangSuang Magazine p 152.\n7. Pu Thuam Thawng tusawn, Leipi Church, Kalay, Senior Pastor Rev. Sian Za Mung-te-in LenNupa Tedim gam, ah om cih maantak thei uh hi.\n8. Tedim AD zum khutnuai Land Record zum ah, Kumpi zat tawntung Tedim Myo-ne, gamlim sung ah LenNupa, Tedim gam, Kapteel ohsuh sung ah om ahihna ciantakin lak sinsen hi.\nLenNupa pen Falamte’n Buannel ci uh hi. Bang hangin Buannel ci uh hiam cih anuai aa bangin tangthu i sut ding hi.\nNo. 2. LEN NUPA min, (Falam te’n Buannel), i ngahna tangthu:\nUkpi Pu Thuam Thawng 1867 kum pan Kapteel ah amaan ciangin, thahat galhang Pu Kai Tuah a galkap mang, Army General dingin koih hi. Ni khat Kapteel gam sungteng en kawikawi dingin Pu Kai Tuah anungzuite tawh apai leh mual dawn aa om mualkuam nopci khat mu hi. Tua mualkuam alaizang ah buannel khuk ciangciang thuk hi. Hih munhoih ah khua sat ding ngaihsunin, amin, Buannel phuak hi.\nKum simin thumvei ta va en kik uh aa, nikhat ni ciangin pasal thahoih mahmah khatin a laizang luitui kawi ngiu-ngeau aa luang sialsial gei ah sunsiah ne-in a om mu uh in pum mat uh hi. Pu Kai Tuahin,“ Ka khua uh ong do nuamin ka gam sung ong ensim hiteh. Ong that kei ningin sila-in ong khawi ning” ci hi. Tua pa-in, “Pute aw, ong man kei tapeuh uh. Kei Falam gam Bocungmi ka hi aa, ong do ding aa ong pai ka hi kei hi. Hih lai ah Dawi mangnu, Chawng Tin Leri Lalnu kiang gamsa ngen ding aa ong pai ka hihi” ci hi. Pu Kai Tuahin hehpihin ,” Tua ahih leh na sialtei ong pia-in” ci hi. Tua pa thuumthuumin atopna ah a temtawng apia hi.\nPu Kai Tuahin, “I kimat, i kithah hangin noptuamna om lo ahih ciangin, kilawmta ni; ikilawmtakna ciapteh nadingin hih lai mun i lawhna min kikhek ni” ci hi. Falam leh Lushei lamte lawhna, Len Nupa en la-in, ei lawhna Buannel amau kipia hi. Tua ni aa kipanin tuni ciang dong en hih munnuam, Len Nupa, ici aa, amau Buannel ci uh hi. Len Nupa cih ciangin, ‘Mual Nupa’ cihna ahi hi. Tu ni dongin Falamte-in akhiatna thei lo napi uh, Buannel ci uh hi. Mizo gam ah Zolai sang ah “Buannel Ramdai” thu kisin sak aa, Falam gam ah magazine khat, “ Buannel “Buannel Arsi” ci-in leh Mino’ ci-in laibu laibu thoh uh hi.\nTua ahih ciangin, Hih LenNupa pen Tedim gam sung aa om, i pu, i pate-in mihing pum khat leh vangil-te tawh akileisa leitang tung aa om munnuam minthang ahi hi.\nA masa-in Buannel ici aa, Bocung pa tawh kilawmtakna kibawl ciangin, I lawhna ciapteh nadingin min ki khek aa, en Buannel icih amau tangin, amau Len Nupa ci hen atang ihi hi.\nTu-in Falam khua mite-in, Buannel acih uh, LenNupa pen, Falam gam sung aa om Buannel ci-in Reserved Forest sung ah matpongten dingin siau uh hi. Ngah hi nai lo hi.\nHih thu pen July 7, 2018 ni-in Falam Prospect Workshop kamkupna ah agen uh, Chinland Herald tadensa sung ah July 10, 2018 ni-in ong suak sak uh hi.\nEi lampan tulaitak akihanciamna hih bang ki nei hi.\nA kizak phetin, lungkim lo-in, phone ka set kawikawi pah hi.\nTedim AD (Vuandok pa) tung ah hih thu ka ko pah aa, tu-in MP te tawh ong vaan ding uh hi. Tua kawm kaal sungin, Tedim Youth Asso., Sakollam Y A, Zomi Youth Asso, Tedim, Tedim Mihbahte zong kizasak pah aa, Kawlpi ZYA te, Kapteel Hausa, Suangzang hausa, Heilei hausate, Tedim, leh Yangon Teeltui Kipawlna, GZA te leh ZCD president pa personal in ka contact hi. Amau zong ong awng tek ding uh hi.\nTu ni, July 25, 2018 ni-in Pyi-ne Forests zumah Falamte ngetna kankuat lai pawlkhat ki puak ta ding hi. Hih atung aa thute ki dapphah hi. Falam-te siauh lua pen amasa-in ki kankuat limlim phot ding ahi hi. Tua khit ciangin, Tedim gam aa om ahih ciangin, Tedimte lawhna min, official name, Len Nupa tawh Reserved Forest dingin Tedim Vuandok zum pan ki siau ding geelna ki nei hi.\nKhatvei-in hihthu kong suahsak cil na ah “ Len Nupa Falam te’n ong Sut” ci-in ka suak sak hi. Ong sut laitak hi aa, ngah hi nai lo hi. Ei zong atung aa thu guipi teng siksanin Tedim gam LenNupa ahihna tawh akankuat ihi hi. Gam leitang hi ciapi pen Chin State, Bahu Nyipitaw dong ki khawl lo ding hi. UN dong kikah thei hi.\nKua maciatin hih thu lawp takin koikoi panin nong kikup pih nate uh hangin tha kangah uh hi. I pu i pate-in, “Inn mun lo gam khutpi cia zong kiphal lo hi” naci uh hi . Tu-in Zogam acre 12,000 takpi ong kideihgawh, ong sut nuam uh ahi hi. Zo gam sung ah om Len Nupa (Buannel) pen mihing pum khat leh tangh vangil man tampi tawh i leisa gam ahi hi. Tua bang aa deihgawh theih ding mun hi lo hi.\nMore: Tedim gam aa om Lennupa munhoih Falam te’n hongsut\nHih pen kikoih khong hi lo-in nasiatakin aki vaihawm laitak ahihna a-uk, akinte kong thei sak nuam hi. Na kikupna pepeuh uah hih thu nihte ( atung aa No. 1 leh No.2) refer, ‘kuukaa’ kawmin ong kikum un. Thubun muibun dingin ong kikum ciat un. No ngaihsut na hoihte zong ka deih uh hi.\nHih hanciamna adingin huhna, ngaihsutna ahi zongin, tua mun aa agim atawlte zat ding asum apaai huh zawhna aom ding leh ong thei sak un. Amau zong haksatna tampi kawmkaal ah Falam, Haka, Kawlpi ah tai kawikawi-in hanciamtakin sem uh hi. Mi aa aguk sak hi lo, ei neihsa ong ki sut nopna pen i ta kei ding hi.\nGalkap kumpi hunin, i Zogam, Chin State, Sagaing Division-in damdamin ong eu toto hi. Thau muk ong kingat ahih ciangin kipau ngam lo hi. Tu, democracy hunin, midang hi lo i mipih, i vengte teekteekin Tedim gam sung leitang suh ong sawm uh hi. Galkap kumpi sangin suuk zaw lai hi. Muan ding nei kisa uh ahih hang ahi hi. Ahih hangin atung uah upadi om veve hi. Zahau (Zhou=Zo) ukpi Pu Thang Tin Lian maa, Tashon Ukpi Pu Con Bik tung ah i leisa gam minthang, Len Nupa ahi hi. Kuamah kihtak ding om lo hi. Hangsantakin, upadi tawh kizui-in ding khawm dingin kong zawn hi. Dr. James Dongno\nPrevious: Kipawlkhop theihna ~ Pu Thang Khup\nNext: Ka Khatha bektawh\nHipen nasetak a kumpi thukhun tetawhh deihtaka Falam lamte kiangah Ei ma a ;ahih zia thukhun ombang hitaleh ipupa te hunlai peka Mihing khat leh Tangvangil leh Hanhing luangtampi tawhh ilei himawk ahih manin Kawlte leh namdang hipeuh mahlo a Ivengte Zosuan tate hiveve uh a banghangin hibang ngaihsutna nei mawk uh ahi hiam\n22 August 2018 at 7:51 am\nDR. DONGH NO in hibangin Mipi theih dinga nong gamtat khiatnate uh kilungdam in kikha muangtuam mahmah hi .\nZomi te in ipulepa te gamh leihtang Innmun logam neihSate leh luangkham lianga deihtaka alei uh aneih uh himawk ahih ciangin PASIAN tuate amanphatna leh itna neihtheih nading deina kepcing nopna ineih theih nadinga Falam mite zanga hibang thupi hong pulak khiasak uh hiphial dig hi cih mimal ngaihsutna hi.\nHibang thu hong omkeileh Amanphat lam zong mitampi takte in kitello kithei ahih manin igam inam itna dinga hibang thu hongpiang hizaw hi.\nLeave a Reply to Thangtawng\tCancel reply\nKa muhpak US Gamthu pawlkhat – 48\nVondeih Kep Ding – 115 (Dimno’ Pa)


url: =Responsive website designing Company in khatauli,Attractive Web Designing Agency In khatauli ~ Website Designing Company in Meerut, Web development Company in Meerut, Social Media Marketing.\nResponsive website designing Company in khatauli,Attractive Web Designing Agency In khatauli\nNexus Media Solution 04:38 Attractive Web Designing Agency In khatauli, khatauli web designing company., Responsive website designing Company in khatauli\nTop Ranking Website Development in khatauli,Affordable Web Development Company in khatauli,No.1 Website Development Company in khatauli,Creative Web Development Company in khatauli, Web Developer Company in khatauli.\nProfessional web designer in khatauli\nBusiness Website Design company in Khatauli\nWebsite company in khatauli


url: =Zomi Society Analysis :: ZOMI DAILY\nposted on 22 December 2014 at 12:43 pm UTC+9:30 Lomkholna: Article, NicholasPau\nZogam ah, Zomi te ii dinmun pan, 99% in, a nungta Pasian, Zeisu um i hih man in, hiam i tawi kei aa, ei aa ding-in, gal i hat kei zel hi. ( Hunkhatlai-in bel ahih-leh, Federal i-it luatman-in, Union of Burma, ahu, akem bit te ihi hi. Tua i-piaksa ipu ipa sisan, thaman ngah cihthadah, tangthu naleng ah zong, ongki ciaptehsak ngei lo hi.) A hi zong in, tu-hun aa, gal ihat lo’na in, Zomi te thupha i sanna khat ahi ding hi. Bang hang hiam cih leh, i gam ah, i neihsa, a om sa khua, khuaneu, khuagol, khualian te khem peuh, tuciangciang kimlai hi. Galhat namdang te khua te bang in, ong ki haltum sak a om nai kei hi. Galdo-lo i hih man in, gal a nei lo iki sa kha hi. Tua hang in, minam sung ah, ei leh ei ki it zolo in, gal i kisa kha aa, thau tawi zolo na pi hang in, thu tawh iki kapkap veve hi. Minam sung ah, ei leh ei tawh buai lai i hih man in, adang bangmah i sem man nawn kei hi. A sem sunsun te zong, a hat zawh zah tan ding in, hatzo khin kei hi.\nHih bang liapluap kawmkal pan in, Zomi sung ah, a tam hethet lo, i mipil neih sunsun teng lak pan, a tangzang, a ki niamkhiat, i makai khat in, ong paisan zel ta hi. A paammaih mahmah ahi hi. Kilang lo’ tak aa, minam aa ding, muibun tak aa Politics a sem khia, Zomi it, Dr. Pu Chin Do Kham(Decease) pammaih kasa phadiak hi. Ei Zomi te pen, ong makaih ding mipil a nei lo ihi kei hi. A nungzui siam ding a om lo ihi zaw mai hi. “Majority Rule, Minority Rights” aki ci Democracy ki-ukna te, a ong tawntawn hi mah ta leh zong, hih Majority:Burman Vs Minority(ies) vaibuai na a vengnai lo i Kawlgam dinmun ah, Zomi te, i mimal mawhpuak in, minam aa ding muibun tak-aa isep nop leh, Politics sem ding in, i sep Politics a hih lamtak namdang leh i kidempih Majority te tung ah, i kilat sak lo’ ding zong, a thupi leh Strategy hoih khat ahi hi. Akilang tak aa, a kalsuan khin, tualsuak minam Political Party a tam hethet lo, i neih sunsun ZCD(ZNC) leh Pu Cin Sian Thang te pen, hih Community based kipawlna tuamtuam te in, kilang lo’ tak aa, i support theih ding akisam a hi zaw hi. I support nop keipi leh zong, Zomi aa ding gensiat siat ding sang, adang sep ding a tam lua zaw hi. Support ding i cih tak ciang in, $$$$ bekbek zong hi khin tuan lo hi. Support cih kammal ii Defination zaai hi. Tua iki support na in, i Zomi tha ong hatsak pan ding hi. Sanzia kibang kim lo ding hi. A hi zong in, i kibat-na khat in, i sisan hikhin ahi hi. Tua i sisna in, Zomi cih i minam leitung ah, ong ki theih kim na ding, Declaration abawl nuam ihi ta hi. Tua ding, ei mimal khat ciat, Zomi leh, Zomi minpua kipawlna khempeuh, i panpih ding a kisam ahi hi. Zomi it, i Zomi makai, biakna a hi zong, kipawl-na tuamtuam makai a hi zong, Zomi minpua limlim a gen siasia ding i hi kei aa, a lamsang ding, Zomi limlim a Promote ding ihi zaw hi. Hih Zomi limlim i Promote nopna in, Zomi lo ten, nong muhdah leh nong galbawlna ding uh ahituan kei-aa, Zomi te-in zong, adang te, i muhdahna, i galbawlna a hi kei hi. Hi thei leh, leitungbup mihing khempeuh a ki-it hi-aa, ahi zong-in, leitung mihingte sung ah, Zomi it tawmlua lai ihih man-in, i batna tantan a itsawm ihi zaw hi.nicholaspau\nPrevious: Guak tang a om mawhna ahi zen tam? ~ Pau Tun Thang\nNext: Adam Kum 930 – Nang le Kei Kum 70/80 bang bek\nThu pi sa lua ing.Zomi te muh na sang leh tang zai sem sem ding Topa:n hong lam lak ta hen.Zomi ii cih ciang in pawl khat ten tangtat,angsung genlua,nam neu lung sim cih aa a sang pawl khat om aa tua pen a dah huai pen ka sa hi.Leitung ah Adam pan in gui ki sut leh a ki zom dieu diau in a ki lang sak mi nam pen Zomi te ki tap zia bek om kha ding hi.Pawl khat te bang pen min gi na ki phuak lo in a suak lai tak thu piang vat khawng bul phuh in min phuak zong tam pi om hi.Zomi te pen Pasian hong pian sak bang bang in a ki zom to (chain of life)te ii hi hi.Tua thu a thei ten hong haza lua in hong khen kham nuam hi.Zomi ii hih na kem cing in tua tung tawn in ki lom khat aa Minam dang te tawh ki lawm tat na ding thu pi mah mah hi.Global hun cih zong sai kak ding hi.Isereal te zong ki lom khat mah mah aa tua tung tawn in USA te leh UK te leh a dang gam tuam tuam ten muang mah mah a hih man in Isereal te bul phuh in na sem bek hi lo huh zawh zah in huh ngiat hi.Zomi te zong Kawlgam lang pang hi lo in Zomi te hang in Kawlgam bup a ki lom khat na ding a et teh huai mi nam ii hih na ding Topan hong pan pih den ta hen…………etc…..lung dam.PZL


url: =Kloe la mamacita boom boom.\nKloe la mamacita boom boom\nPhotos of beautiful girls Nude pornTeen takes many brutal creampies big mamacita bates cums #Chinese #Grandpa #Gay Clasificado #2Totally free online adult movies\nHeroine possession pussy mind control lana clip\nHentai fuck with monster Amateur brazilian pornJapanese futari teensSecret camera tamil aunty sex with nephew\nAlexandra krovic vs vicky Sex garcon avec madam\nGwyneth 21 y/o female. I need nothing in return, just watching you quiver and getting off and squirting all over the place I think would be enough for me to handle.\nThick cock complation #Gonzos #Xxx #Videos Pequeñ_a deslechada con amanda Virgin fm radio ottawa Fogi meltri #Porn #69 #Xx Aneta big tits and purple dress in the pool Kloe la mamacita boom boom Free milf wives video Sex with mature friends. Women loder sex lingerie big\nNude amatuer joanne Sensuelle lingerie Real couple sex clips Ways to spice up married sex Swinger villa\nHard sister fuck Black white twinks\nJulia ann elaina raye How much do sperm donors get #Girls #Sexy #Nude #Pics College girls have orgy 018 New smoll hot sexey baby girl\n153 sec 69%


url: =Zogam Minister Pau Lun mopawi ding lungdam pihna :: ZOMI DAILY\nposted on 6 June 2017 at 11:08 pm UTC+9:30 Lomkholna: News, Pahtawina, Paukhai, Zomi\nPasian zingvai hawmna tawh Zosiam nasepna sunga Active Organizer – 1 ahi Pu Pau Lun Min Thang – Minister of Social Affairs – Chin State leh Dr. Luan Za Ciin Ph.D – Professor of Dept. of Electrical Power Engineering, TU – Kalay te in anuai a hungelna ombangin Siangtho kitenna neiding ahih manin nakpi takin ilungdam pih hi.\nLeitungbup a om Zomi mintawh Minister sem masa pen ahih mahbangin Leitungbup a om Zomi khempeuh zong itna lianpi tawh hongsam uh hi cih hong tangko phapha ing.\nTedim khuapi ah Molakna leh leina omding hi.\nJune 21, 2017: (Wed) 9:00 AM pan 11:00 AM\nSiangtho kitenna – Bethel Zomi Baptist Church,\nKalaymyo ah omding hi.\nMopawi ankuang luina zong omding hi.\nHakha ah zong mopawi ankuang luina omkik ding hi.\nPau Lun thu tomno:\n1. Apa Pu Pum Khaw Mang (Guite beh)\n2. Anu Pi Cing Khan Vung (Thawmte beh)\n3. Khua- Haiciin – Cikha.\n4. Teenna khuate: Cikha, Yangon, Hakha, mailamah Kalaymyo ah omthei ding.\n5. Degree: B.Sc ( Physics) – Mandalay University.\n6. Pawlpi – Agape Zomi Baptist Church, ZZBA, ZBCM.\n7. Nasepna : Sumbawl, Zosiam, Biakna lam leh Zogam Minister.\nDr. Ciin thu tomno: (Zosiam Siavuan Dr.Sawnpi sanggamnu)\n1. Apa Rev. En Khan Mang (Taithul beh) – Asst Pastor – BAG, Tedim.\n2. Anu Pi Vung Khawm Cing (Gualnam)\n3. Khua- Thangzang – Tedim\n4. Teenna: Tedim, Mandalay, Kalaymyo\n5. Degree: Ph.D (EP)\n6. Pawlpi – BAG – Tedim, AG\n7. Nasepna: Professor – Dept. of Electrical Power Engineering – Kalaymyo\nPaulun nuntakzia pen mi deihsak mahmah leh mi thunuam mahmah ahih manin hihbangin lungdamna thupi aneih ciangin alung himawh tam mahmah a, Bawnggawh nuam , Vok gawhnuam akipan akisam apanpih nuam tamtuak mahmah hi.\nYangon a inn ah Pasian nasemte atun ciangin lupna nuam penpen ah Pasian nasem te lumsak in amahpen phialkhang laizangah alum den pa ahih manin ama lupna ding Topa in kumpi te tungtawn in alamsak hi cih bang Pasian nasem pawlkhat te gen ngei thu hi.\nLeitungbup a om Zomi Party mintawh Minister ngah masa pen hiding in kingaihsun hi. Zomi minpua ZCD Party adingin gahlimci mahmah khat hongsuak hi.\nPasian nasem ahih loh hangin Pasian nasem te tawh kithuah in akisam bangbangin thasial hetlo in Pasian nasepna sungah kihel den hi.\nZosiam mintawh cina te bawl in Zogam ah kuan denden ahih main Health Minister zong hong hipah a, Yangon leh mun tuamtuam ah Zomi vaihamsa leh akisam huhna ngen te ahih theih zah in pahpih den ahih manin Social Affairs Minister hong hileu leu hi.\nHih bangin Zomi khangthak makai muanhuai mahmah ineih khak manin ilungdam mahmah hi.\nTopa Pasian in innkuan nuam leh amanpha innkuan hongsuahsak nadingin Lungdam mahmahna tawh thu ingetsak ciat hi.\nI Lungdampih luat manin iphawk pakteng igelh pak hi.\nLungdamna leh thungetsakna tawh,\nZosiam Gospel Ministry\nPrevious: Australia, Melbourne khuasung buaina pen “Terrorism incident” hi ci’n Police te’n pulakkhia\nNext: Uber Taxi in apainopna puaklo in lamkal ah akhiatkhit ciangin damiah te’n bawlsia sawnsawn


url: =UN minsanna piakniding kikhinto leuleu (Updated: October 11)\nUN minsanna vaitawh kisai UNHCR te'n October 11, 2013 ni 11am hun in FGA biakinn ah Emergency Meeting khatvai hongsam leuleu uhhi. ZAM, CRC, ACR, FRO, DAI Community tengpan bekin makaite hongsap uh hi a, ZAM paninzong Palai te nih ki helthei hi.\nUN minsanna vaitawh kisai in October 07, 2013 ni inzong Emergency Meeting khatvei hongsam ngeikhin uh a, ani kikhin cih tuani mahin ZAM iNFO pan mipi theihding in kong tangko khiakhin uhhi.\nTutungzong ani kikhinto leuleu cih Update hongbawl, hong genciannuam ahih manun Emergency Meeting hongsam leuleu uh ahihi. Amau gelnasa bangin apiakmasak te uh ahi Kachin, Shan, Mon, Karen te zothei nailo uhhi. Nikhat mi 500 tabang piakding inagel uhpen innkuan kilutpih, zi leh pasal lutpih, nu leh pa lutpih, sanggam kumcinglo lutpih cihte tamlua in, nikhat mi 500 bang alamet uhpen mi 600, 700 cihbang phatozel ahih manin zothei mahmahlo uhhi.\nTuahi a, October 07, 2013 ni Emergency Meeting pan ani kikhel ci'n honggen uhpen, tuaban ah ki khintoto laitheiding ahih manin tuniciangdong ani akician in hong piakik theinailo uhhi.\nTua hi in UNHCR pan minsanna piakniding agelkik akiciatkhit ciangin ZAM iNFO pan amanlangthei penpen in Email tawh ahi zongin, Internet tungtawn in hongki tangko kikding hi. UN minsanna vai asian mateng peuhmah meltheih tanau tetawh naki thuza unla, thuthak lathak khatpeuhpeuh aom ciangin naki hilhsawn den un cih kongthuumnuam uhhi.


url: =Chinese New Year 2016 sung khualzinsawm te theihding :: ZOMI DAILY\nposted on 9 January 2016 at 9:40 pm UTC+9:30 Lomkholna: Malaysia, News, Sawltak\nMalaysia Kuala Lumpur khuapi panin 06 February 2016 ni Penang, Kedah leh Perlis khualam zuanding in azin khiading meileng KTM letmat beisiangta cihi. Hih hunsung pen Chinese New Year hunsung hi a, Kuala Lumpur khuapisung aom adiakdiak in Chinese te amau ii lamkiatna khuaciatciat ah ciahnuamtek uh ahih manin, khualzin kitam mahmah hi.\nKTM Ticket ki leithei cih aki tangko khitzawh naikhat sungin letmat beisiang ciziau ahih manin, pawlkhat Ticket zuakna Counter mai ah lungham gawp in kipeipei uhhi.\nTukum ii Chinese New Year pen February 08 leh 09 hi a, Chinese minam te in innlam zuanding in akiging kholtek uh ahihi. Hih KTM Ticket pen khakhat ciangbek ki leikholthei ahih manin, Ticket ngahzawh nadingin pawlkhat zingsang nai 6:30am akipan ngakkhol uh ciliang hi.\nMessage ihki piaknoppi pen ahihleh hih Chinese New Year hunsung khualzinna Bus, Train Ticket tuamtuam te hamsading ahih manin, UN Appointment cihte akipan vai thupi tuamtuam aneite in ahunlap in ihki ginkholhding ihki zasak sawnnuam hi. ZD Sawltak #zomidaily\nPrevious: ZAM Thupuak :: 10 January 2016 (UNHCR Meeting kinei)\nNext: Pupate kiukna Upadi ~ Thang Siangh


url: =ZIUSA pan Khuado Thuphapuak :: ZOMI DAILY\nZIUSA pan Khuado Thuphapuak\nposted on 1 October 2014 at 11:19 am Lomkholna: Khuado, News, ZIUSA, Zomi\nK’ong it Zomi, laizom u leh nau, nu leh pate aw,\n“Lungdam Khuado Thupha” ci-in, Zomi Innkuan USA kipawlna Executive Committee pan itna lianpi tawh hong muak ung.\nKumsim October kha ahong tun’ ciangin ih Zogam ah an kilakhinta ding a, khuazang in Khua a do dingin lawptak in ih kithawi tawntung hi. Tu hun ciangin Zogam sungbek hilo, tuipi galkhat dong ah, ih tuntunna pan minam picing khat hihna tawh ih ngeina manphate kemcing in, ih khuazang in Khua ih do ziahziah hi.\nZomi-te’n pawi lianpi khat-aa ih neih ahi, hibang Khuado hunpha sung ah, Zogam sung a kipan muntuam gamtuam a om Zomi khempeuh in, ih innkuan sung ah ahi zong, a lawm a lawm in ahi zong, khua leh tui kipawlna min tawh ahi zong, cidam lungmuang takin, Khua do in, ih biak Pasian hong piak thuphate simkhawm a, lungdam ako theiciat dingin thu ka ngen uhhi.\nIh Zonngeina ahi Khuado thupi’tna in, akhang akhang in, pupa ngeinate ih luahsukna hi a, tua ngeina hoihte tungtawn in anungta Pasian bia-in, lungdam kohna tawh thupha ngenkhawm thei ihih manin namdangte sang’in Ngeina manpha mahmah khat anei ihi hi. Tua in minam dangte lak ah, ih thupi’tna, minam kician khat ih hihna hong kilangsak hi.\nZogam ah suakta takin “ei’ thu e’n khensat theihna” (Self Determination/Federal System) neizo theibang hi le-hang, Zomi Khuado Festival Holiday ci-in, leitung bup Zomi khempeuh in ani ahun a kibang-aa a bawlkhawm thei ding cih ih ngaihsutteh lawp huai mahmah leh hanciam huai mahmah hi. Tua ahih man-in, Zomi mimallip in Ngeina hoih khat bek in ngaihsun mawkmawk lo-aa, ih ngeina hoih te tawphah (siksan) in ih kipumkhat theihna ding hanciamciat ni.\nKhuado a hongtun sim-in, alawp mahmah ih om zah khat-in, khuanung ngaihsun-aa, a lungleeng khuangai zong tampi omkha ding hihang. Tua a hoihlo khempeuh mangpha khak, nusia-aa, ih kibatlohna khempeuhte nusia-in, ih kibatna ahi, ih Zongeina sungah kipawlkhawm aa, ankuang umkhopna tawh Khuado Pawipi hunnuam ih zang ding hi.\nTua hi a, Khuado Thupha ahi anungta ih biak Pasian Thupha namcin leh khanglui ih pulepate’ ki-itna, kilemna thupha khempeuh hong tungkik tahen ci-in Zomi Innkuan USA kipawlna min tawh “Khuado Thupha” ka hongpuak uh hi. “Happy Khuado”\nTu kum ih Khuado Pawipi sung a kipanin;\n* Zomite khatlekhat ki-itna khang semsem tahen!\n* Zomite khatlekhat mawh kimaisakna om tahen!\n* Zomite mainawt tahen!\nPrevious: Tulaai Leitung Thuthang tuamtuam Updates September 30, 2014\nNext: Dr. Mercy Man Khan Niang Memorial Service bawlna Video\nCingno tawh lenna gam – 12 ~ Hau Za Cin\nIndia in Russia tebawl “Kvadrat Self Propelled Air Defence System” laihnading Missile leisawm ~ TK Lian


url: =Dahna Pulakna : Mangpha Pa Pau Thual @ Pau Khan Mang, Kum 44 :: ZOMI DAILY\nDahna Pulakna : Mangpha Pa Pau Thual @ Pau Khan Mang, Kum 44\nposted on 12 August 2016 at 7:48 am Lomkholna: Dahpihna, News, ZIUSA, Zomi\nUSA gam, Indiana State, Indianapolis khuapi a teng Pa Pau Thual @ Pau Khan Mang, Kum 44 (Gualnam beh) in abeisa August 6, 2016 ni zan nai 10:00pm kimpawlin Tuikia tuahsiatna hangtawh mual ong liamsanta cihthu izakmanin Zomi Innkuan USA kipawlna in nakpitakin kidahpih, ki lainatpih hi.\nPa Pau Thual pen Zogam, Tonzang uksung, Zampi khua ateng Pu En Khaw Thang (Late) leh Pi Don Khan Zen ten tapasal 4 leh tanumei 3 aneihna sungpanin a mahpen a nau tumpenzom ahihi. a it mahmah a zi Nu Awi Zen Niang tawh Pasian thupha Tapasal 3 leh Tanumei 3 ongnei uhhi. nuntakkhuasakna, sumzon paaizonna anuamzawding lunggulhna tawh abeisa 2014 kum in USA gam ongtung ahihi. A zi atate zong amakiang a paidingin zumlai kisam tuamtuam, zumlam a vaandingin Yangon khuapi ah a omlaitak, innkuan kimtaka kimuhkhopding ngaklaha a omlaitak uh hicibanga lametlohlaitak ong nusiatvatmawkpen lungzinhuai mahmah, na kisakpih mahmah ciat hi.\nPa Pau Thual pen Indianapolis khuapi bulphuh Zomite kipawlkhopna Zomi Innkuan Indianapolis ah pawlmi kiciankhat leh USA gambup Zomite sihnavaiah luangkiphamnadinga kiphuankhia ZIUSA Genvai kipawlnaah Active member khat ongsuahna uhtawh kizui-in ZIUSA Genvai thukhun ombangin Pa Pau Thual pen Zomi Innkuan USA kipawlna in USD 10,000.00 (Tulsawm) luangphamnadingin kipiakhiadinga Paakkual khattawhzong Mangphakhakna kinei dinghi. Hih akipiakkhiat luangphamna sumtepen USA gamsung muntuamtuampana ZIUSA Genvai thukhunpom pawlmi 7,260 valtekiangpana ongkhakkhop uh sumte ahihmanin Vaphual lungtang neia ZIUSA Genvai ah ma ongpangkhawm Zomipih khempeuhtungah idahna ilunglenna kawmkalpanin lungdamna lianpi iko hi.\nI sanggampa Pau Thual tawh a nunungpen hunzatkhopding tawh kisai ongtungding August 12, 2016 (Friday) ni-in Singleton Funeral Home 77602 Madison Ave, Indianapolis, IN 46227 ah 12:00pm to 1:00pm kikalpen Body Viewing/visiting hun hiding 1:00 to 3:00pm hunsungpen Grace Zomi Baptist Church, (GZBC) Pawlpi in hanthotna, hehnepna vaikhempeuh ong makaihdinga tuakhitciangin Round Hill Cemetery 5235 S Meridian St, Indianapolis, IN 46227 ah daitansakna/Vuina kineidinghi.\nIsanggampa Pau Thual ongnusiatna hanga adah akap, alunglengkhuangai pianna nulehsanggam laizomteng, khuapihtuipih tanaumeltheih akuamapeuh adiakin a nusiat a itmahmah azi Nu Awi Zen Niang leh a tano 6 teng tungah Meigong tagahte a nusia ngeilo, a maute pasal/Pa dinmun ah a pangden ibiak Vanglian Pasian khasiangtho in aluang khituite ong nulsakhenla lungnoptawldamna ongguatsak kimciat tahen cih Zomi Innkuan USA kipawlna in thu kongngetpih uhhi.\nPrevious: Lawigiat piannathu ~ Pu Zel Khup\nNext: Nu Piang Ngaih Don’ luanghawm Kawlgam ki ciahpih tading\nZIOK: Zongeina Khuado Pawi 2016 vaiding Thu Taangkona\nSyria galkap te’n Terrorism siansuah nading in galkap thakkhat phuankhia, kidona nasia ~ TK Lian\nZAM Thupuak :: 15 February 2015\nRideshare Apps pan Taxi Booking abawlleh Truck mawtawpi khatin dawn


url: =Revolutionary Evolution of an Untold Legacy: Zomi a ding Khangthak Pilna\nZomi a ding Khangthak Pilna\nZomi mun tuam gam tuam a om akuamah peuh in tuhun ciang in IT lam tawh muibun tak in midangte tawh liangko kikim in na kisem in, ki sin in, kizang ta hi. Hi mah ta leh hih bang khantohna pi sung ah a khe a ngap kha nailo le, a mun, a hun, a sum leh a van in ong pia nailo Zogam ah Zomi a tamzaw pek om lai hi. IT thu ih gen ciang in mong neilo in gen zawh loh ding zah, sin zawh loh ding zah in theihna leh van thak tampi khang to den ahih man in pawl khat in "hih bang khantohna pen ei a ding hi nai kei..." aci zong ki om thei ding hi. Tu hun in thudon kei leng nikhat ni mite ih delh hang ki phaw zo nawnlo ding hi. Hun in ong paisan ma in hanciam ni.\nTu laitak lian in IT lo tawh ki nungta thei in milak ah kihel thei hi hang. Hi mah ta leh tu zawh a sawt hetlo in IT lam ih theih kei a ih zat theih kei leh milak ah kihel zolo in, mite nuntak zia a eng ding leh mi khutnuai ah a ki omding ahi hi. Hih bang khantohna tawh Zomi bup ih khantoh theih na ding in bang ci kalsuan in bang sem masa ding cih na vei kha ngei hiam? Na lungngai kha ngei hiam? Mipi khantoh na ding in mimal a khang toh ding kisam masa hi. Zomi in IT lam pilna, siamna, ukna, kinna a neih ding ih deihsak leh ei mahmah pan kipan masa ding hi. IT huleh la tuamtuam sim in, zong in dong ding hi hang. Ei tek in ih hanciam ban ah kipawlna min tawh, a lom in, kigawm khawm in ih kipawl theih ding leh ih sep khop ding kisam hi.\nZomi khangthak te in IT lam ah siam in kipawlsiamna ih neih theih na ding in tu laitak a nu leh pate, tu laitak a makaite, mipi te in ih pantah ding kisam hi. Tawsawn na mun akisap na ah sawn in, mai kaih na mun akisap na pan kai thei in, lam pai khop, kalsuan khop a kulna mun ih ih kalsuan khop theih ding thupi hi. Ih zat na ding mun thei siam ni. Information and Communication Technology pen Zomite in zothawh tak in ih zat theih na ding in IT kipawlna ah ih hanciam ding le ih tha ih ih ngal, ih sum leh paai te tawh ma ih pan ding kisam hi. Zomi IT kipawlna in mipi a ding in bangka sem thei ding uh hiam cih lunggnai gige in ong hanciam ding a, mipi in zong Zomi te a dig in Zomi IT kipawlna tung tawn in bang ka sem thei ding hiam cih ih lungngaih den ding kisam hi. Kipawlna min tawh hi ta leh, mimal min tawh hi ta leh piak ding sang in ngah ding ih lamet zawk den leh cikmah ciang in ki khangto ngeilo ding hi. Tua ahih man in IT pen Zomite a ahih theih na ding in ih neih sun, ih theih sun, ih veina te gawm khawm in ma pang ciat ni ci in ZOCIA pan in kong zawn phapha nuam uh hi.\nPosted by Taang Sianpu at 12:21 AM\nZomi National Day Billboard


url: =A lui leh a thak ~ Tdkhen :: ZOMI DAILY\nposted on 8 October 2017 at 10:04 pm Lomkholna: News, Tdkhen\n1. Ankhing, mehkhing, sakhingte nusiat ding hi. Pumpi a’dingin hoih lo hi.\n2. Hehna, huatna, thangpaihna, hazatnate nusiat ding hi. Ei leh i-lawmte a’dingin hoih lo hi.\n3. Thului, lalui, ngeina lui, a thak ahuh theilo dingte nusiat ding hi. Hong nawngkai sak thei hi.\n4. Thuciin, laciin, thuphuahtawm, laphuahtawm, a thak tawh a kipawl thei lote nusiat ding hi. Hong lehkaih thei hi.\n5. A hunlai-a thuhoih lahoihte, a hunlai-a thuneih zaneihnate, a hunlai-a gualzawh tungtuannate, tulai hun tawh a kilem lote nusiat ding hi. Tualgal piang thei hi.\nA Lui Leh A Thak A Kizomte:\n1. Thului, lalui, thuciin, laciin, ngeina lui, tatdan lui, a thak tawh a kizom theite a lui kici lodinga, “A masa” kici zaw ding hi. A lui leh a thak a kizomte pen, “A masa leh a nunung” kici hi.\n2. Khangthak pawlkhatte in, “A lui a thak” thute, “A masa a nunung” thute khen thei lo-in, a masate nusiasia-in, a suakthakte bawh toto-a, nute pate tawh tonkhop ding haksa sa thei uh hi. Nute pate’ zia a kengkop theilo tate’ tungah nu-le-pa khamuang zo taktak lo ding hi.\n3. Thugen siamte in a thu nunung lamah a gen sate a khaikhop mah bangin, mipilte in zong thului pen thuthak hong mukhol sakte hi a ci uh hi.\n4. A kipat panin a tawpna dong a kigeelkholh mah bangin, a kipatna lamte pen a bul-le-azungte hi zaw a, bangtan sawt taleh a paak-le-agahte tawh a tuamtuak hituan lo hi.\n5. Mipicing na suah nopleh, na muhloh a zungte panin kan to inla, a bul-ah, a kungpi-ah, a hiangah, a liimsak dingin an-le-tui a kep sak a teh niimte, lawpna tak tawh hong palhkhia a paakte, a paak a vulkhit hangin a vul sung mah panin a gah ding hong kipan ciu-ciaute, tua a gahte nekcing a suah zawh nading hanciam takin an-le-tui a puakto den a zung panin a kisang totote naphawk thei hiam? Na muhloh, natheihloh, na ihmut kal nangawnin, na mangngilhsa, na sikcipcipte, na kuaihtan-tante, na mawk phukphukte in nang a’dingin bangzahin hanciam uh cih na tel ding hi.\n1. A lui pawlkhat ki nusia-in hunthak a’ding a kibawl thak pawl om hi.\n2. A luite kinawlkhin tuanlo napi-in, a thakte in vuknelh toto-in, a thak bek a kimu den pawlkhat om hi.\n3. Innkhat sungah khanglui, khangthak, naupang, naungek dongin ki om hi. Naungekte deuhdeuh buaipih bek hitaleh, akhat akhat in kitawi nuamin kipom nuama, i-kipakpih hi. A neupen, a ngekpen tungah i-lungsim a tu zaw lai hi. Tua tawh kibang mahin a om khempeuh in a thak thupi sakna pen kithutuahna khat ahi gige hi.\n4. A thak mah in mit lapen ahihmanin, a lui a kizang thei lai dingte nangawn kipuahin, a kithak bawl’bawl’ hi. Teeksiate nangawn kipuahleh etlawm hi. Kipuah kizuunna pen a thak vangliatna khat ahi hi. A thakthak lametna pen mainawtna ahi hi.\n5. A thak cih pen lampai bangin ngaihsun leng, “A masa” cihna hi-a, a masate’ paina zui-in a nunga-te lungmuang takin a pai hiathiat thei hi. Tua pen kipumkhatna leh kimuanna ahi hi. Tua mah bangin khangthakte muanna pen kipawlna a lawhcing sak thei thusim khat ahi hi.\n(1) A lui om thei ahihleh a thak zong om cihna hi-a, a thak om ahihleh a lui zong om cihna ahi hi. A lui-le-athak letkop theihna pen a bucinna ahi hi.\n(2) A lui pen a thak piankhiatna hi-a, a thak in a pianna a etkik theihleh pumkhat suahna ahi hi.\n(3) A lui pen khanglui in bulhin, a nunung hisak leng, a thak zong khangthakin bulhin a masa hisak leng, a masate in a nunungte hu-ngaih lo-in, amau’ hatna tawh akalsuan\nuh leh kidangsamin kipawlna lawhcing lo ding hi.\n(4) A lui i-cih pen i-pu, i-pa zong na hipaha, i-tangthute amau’ hun mah panin i-kantoh pahpah keileh i-ngeinate kithei nawn lo-in, Nam mang, Nam bei i-suak ding hi.\n(5) A lui cih pen makai leh lutangte a’dingin a kisam phapen hi-a, a hunbei(a time zo)te pen a kahthak makaite a’dingin, a thudot dingte ahi uh hi. Dot dingte phawk kha lo-in, ei’ hoih sak bangin ihih toh zelleh, ei’khit-ate in zong na hih to zelzelleh, khang tampi i-phak hangin, khuak khatbek tawh a kalsuan thapai hiding ihihmanin, lamet zahin i-khangto zo kei ding hi.\n(1) Makai masate in a hun tawh kizui-a laihtheih dingin khensatna pawlkhat nei thei hi. Tuate pen a hun zui-a khantohna tawh kisaite hipha-deuh hi.\n(2) Kua kua makai kilaih taleh khensatna sate a kilaih thei lo ding pawlkhat om hi. Tuate in:-\n* Huang kigi.\n* Lo kigi.\n* Gam kigi.\n* Taisung singhalh hawi(မိုးကြိုး၀ိုင်း)..\n* A kizang den khuasung paidante leh i-ngeinate.\n* Tungsiah tawh kizopnate.\n* Vaihawm masate’ zawh baang mabante.\n* A kahthakte leh mothakte kibanga, bem-le-pang athakin a laihden ding hilo-in a sung’ behbeh ding hi zaw hi.\n(3) A masate in, “Khuahun hoih nadingin khua kiim-ah singhalh i-hawi ding hi” ci-in kum tampi a kihawi khit ciangin, makai khat hong kipanin, “A gah nekloh singhon i-ciin sangin a gahnek theih tawh laihni” ci-in kiphukmai zelleh! A khang masa, a khang nunung in na khempeuh lumlet mang zelleh, “Khantohna” kici lo-in, “Kilaihna” kici zaw ding hi.\n(4) A masate in a ki-et kim ding, a kicih kim ding, a kizuih kim dingin, a siam tawpin a leptuahte pen, a nungzuite in a siam tawp mahin hong puah leuleu henla, khang kikkikte in zong hong pheklek to zelzelleh, a en, a zui, a ciingte gammang khin ding uh hi.\n(5) Khang masate in khang nunungte’ angsung hong sawk sak theihloh mah bangin, khang nunungte in zong khang masate’ khutmaa-te kilamdang sak kei leng, Nam picing, Gui picing, Phung picing i-suak thei ding hi. Tdkhen\nPrevious: Leibat lohnading in kum 14 aphapan atanu numei kizuakna ah puak\nNext: Amu khat om ~ Lian Tuang


url: =Adelaide Easter Conference – II :: ZOMI DAILY\nposted on 8 April 2015 at 8:16 pm Lomkholna: Khaibawi, News, Zomi\nSunsung Seminar neihna ah hong makaih Siate’n a nuai a thulu tawh kizui in thu hilhna hong nei uh hi. Sia. Do Khup – New Life, Sia. Do Dal – Modern Family, Dr. Muan Thang – Well Life in Australia, Sia. Khup Sport Ministries, Sm. Cingpi – Dance Ministries, Sia. Khaibawi- Leadership & Discipleship, Sia. Sian Thang – God’s Law for Community cih bang dan ahi hi. Sunsung thusinna ah aki hel mi za valden a, Khasiangtho in hong ompihciat ahih manin akua mahpeuh ciimke cih bang omlo in nuam kisa mahmah ciat hi. Thungai te’n thugente deihna tel pahpah uh ahih manin thu gente’n zong nuamsa in thugensiam cih min ngahbeh uh hi.\nKhawmpi zang dingin Melbourne panin ZMC, ZBC, Emmanuel, MBCC, RC leh Pawlpi tuamtuam panin hunngah peuhmah hong kihel ciat uh hi. Pawlkhatte bang a inn uh tawhkalh liangin hong pai vingvengh uh hi. Nupi naunen honpi khat zong hong pai uha, thupi kasa hi. Melbourne Zomite bel khauhpai mahmah mawk uh ei! Sia. Do Dal zi Syamah Thian in maikum ah ko Melbourne te-in Easter Conference la nungei, ci-in mipi mai-ah hong phuangkhialai ahih manin kum kik ding ngaklah huai hi.\nInnteek Pawlpite zindo siamdan leh aki thu tuah dan uh etteh huai mahmah hi. Zomi 100 val omin Pawlpi 4 kim bang aom hangin zin dokhawm, ki khawmkhawm’ laiailiai uh hi. Bawlung(tuukpeng) suihna zong nasia tak in Sia. Khup( Sport Ministries) makaihna tawh om-a, Adelaide leh Melbourne te’ a khatna kituh in Melbourne te’n golkhat tawh zo dektak uh hi. Tua ahih manin Adelaide Zomite zong maikum Easter Conference ding lawpdiak uha, Melbourne aom Zomi khangno te’n bel maikum ah limtak hun zatkhop theihna dingin sapna dan pian a, a tuat uh hi leh ki lawm hi.\nAdelaide aom Zomite pen sum le pai zonna lam ah zong, na khangto mahmah uha, innhoih anei honkhop khat omta hi. Innsap leh inn man zong mundang khuadangte sangin niamzaw, ki manzaw hi. A mun pen zang dihdiah hi. A mite zong maimai vetlo uh hi. Pa Dal( Vangteh) bang pen ni dangin Delhi ah ka lenglapi khat uh hi-a, a tunna zong sawtlua nai hetlo napi’n innhoih mahmah khat leh Mawtaw hoih mahmah nih na neikhin in a nasep hanciam dan leh innlam aom a pate a et dan thupi kasa hi. Nu le Pate lungkim sak photleng thupha kingah ahih manin ka nu le ka pate ka et masak hi, ci-a, tua manin innhoih lohoih a nei hing aci tawh kibang mawk hi. A inn uah ka hawh uh leh Mohlim mahmah leh Coffee lim mahmah hong pia uha, agim bang’ namtui vauvau hi. Tuamun ah Dr. Sing tawh ka ki mukha uha, amel atha leh a kampau dan, atat, a hekzia Doctor ding mah in kilawm hi. Tua panin Pa Dal tapa Pau tawh Sia. Paul Khaipu te’n ah ka hawh uh hi. Sia. Paul Khai te’n zong innhoih mahmah na neita uha, zatnuam in Pa Dalte inn mah bangin na kicing mahmah hi. A tapa khat min Vanleng tungtuang acih pen zong a taktak in ka mukhata a, a tate I etteh Pasian thupha sang mahmah uh cih ki muthei hi. Sia. Paul Khai in ni danga, ka kiho na uh na mangngilh nailo hiding hiven, Adelaide ah hong paiding kisa a, cih hong pholak kik a, ka kisuang dekliang a, kei zong kisa mah hiveng ahi zongin hong lemlo kik kacih loh ding, adang om tuanlo mawk hi. Mihingte agel a tangtung sak pen Pasian himawk mah ei!\nTutung Easter Conference pen nidang banglo in Sia. Do Khup leh Zin mangpite zong Pasian in zangh mahmah in nuam kisa mahmah a, mi tampi khitui naptui luang in Pasian mai-ah ki ap uh hi. Khangno nungak tangval te’n zong nuamsa uha, Christian khat I gamtat luhek ziading tel beh semsem uh hi.\nKhathu lambek hilo in nisim leitung nuntak na ah a mailam kalsuan ziading uh a muhbeh tampi om hi. Zotang pawlkhat te’ bangin Aussie ah Zolia melhoih a tamlam theihlawh in Zolia pawlkhat te’n zong Aussie ah Zotang melhoih a tamlam theih lawh uh ahih main singdang namcih zata lai-ah Zophual vakop banga, itna anei ka Zomipihte mah tawh mapangkhawm ning, nasemkhawm ning, nungta kalsuan khawmning cih gelna lungsim nei lawh uh hi. Nupi papi pawlkhatte bang in hici bang eimi khat le khat ki khawlkhawm, ki mukhawm a, Pasian phatkhopna pen ko a khanghamta ding in thukhat hi-in tute, tate leh khangthakte mailam ding, ka ngaihsutteh Khathu lambek hilo taksalam ah zong manpha mahmah hi. Mangpau kasiam loh leh I ngeina a kibat loh tawh namdangte sangin ka Zomipihte mah mak in, mo in deih zaw ing, neinuam zaw ing. Tua hi leh I ngeina kepna nam khat hipah hi, cih zah dongin thu a mulawh pawlkhat om hi.\nInnteek Pawlpi te’n lah zinte ann hong vakna bekbek uh a sum in dollar tul tampi beilawhta le-uh kisiik ngiatlo in ka mipihte hizah ka vakkhak uh nuamlua ung, leiba zong neikei ung, Pasian thupha hi, tua sangin tam neizawlai le-ung HOTEL ah na vekpi un hong tungsak nuam ung, ci-in Sia. Sian Thang in hong gen beh a, thupi kasakna akhang semsem hi. Lai Siangtho in galkap tampi neihna hang hilo, Ka Khatha bek tawh nama na tun ding hi, na gualzo ding hi, acih bangin innteek Pawlpite atam loh uh hangin a sepna uh khauhpai mahmah hi. Topa’n a zahtampi in na thuksak kikta hen. Pasian gam ading nasep na leh Zomita dingin a etteh tak Pawlpi na hi uh hi.\nNuam mahmahta leh Lengtong Pauno in tungsun ni lengmual ah hong suak, lawmgual ngaihteng tawh khenna ding hi-e, a cih bang danin khenna ding lenkawl ni hong suak naikeita se mah leh zingkhua hong vak in ka Vangleng uh ni 6/04/15 nai 9:30am a lengkhia ding ahih manin utta kei le-ung thobaih in ka puanlom uh zial in nungkaih vei pipi mah in kaciah uh hi. Pa Dal(Laitui) leh Pa Sum(Tuikhiang) te’n hong kha uha, Vanlengkuan ka tun uhteh Emmanuel Pawlpi makaite thusiamna tawh kiallap ann(breakfast) ne-in ka man uhteh nai hong cingta ahih manin ka kikhen mai uh hi. Maikumteh Pasian in lem hong sakpih leh Melbourne ah kimu kik nei ei guai. Ko zong nomah bangin nazuang ung. Thungetna ah kiphawk zel ni, cih ding loh ngal adang omthei nawnlo hi.\nKa vanleng uh ahun man mahmah in hong lengkhia in Brisbane ke tun uhteh Syamah Cingboi leh a lawmte’n Emmanuel Matawpi tawh hong nadawn uha, Zozuu khaihsa bungkhat tek Khawmpi simteng hong pia uh hi. Brisbane Zomite bel khauhpai mahmah mawk uh ei!\nPrevious: Bang hanga Gamdang pai nahiam?\nNext: Siamsin Medical Trip To Langzang, Huhngetna lai


url: =Pittsburgh Steelers Coloring Pages Home Logo Page Book — Supermarkettalas\nPittsburgh Steelers Coloring Pages Home Logo Page\nHome » Coloring Book » Steelers Logo Coloring Page » Pittsburgh Steelers Coloring Pages Home Logo Page\nRate This : Pittsburgh Steelers Coloring Pages Home Logo Page\nColoring Book. Sunday , May 02nd 2021.\nQuote from Steelers Logo Coloring Page :\nTags :steelers logo coloring page\nLeave Your Reply on Pittsburgh Steelers Coloring Pages Home Logo Page\nTrending Articles Related to Pittsburgh Steelers Coloring Pages Home Logo Page